Ανάπτυξη 2,1% για το 2018 και 2,5% το 2019 προβλέπει το Προσχέδιο – ΕΠΕΝΔΥΤΗΣ\nΑνάπτυξη 2,1% για το 2018 και 2,5% το 2019 προβλέπει το Προσχέδιο\n– Οι προσδοκίες για Ανάπτυξη φέτος αυξάνονται, από 2% που προέβλεπε το Μεσοπρόθεσμο σε 2,1% στο Προσχέδιο.\nΑξίζει να σημειωθεί όμως ότι και τον Οκτώβριο πέρυσι το προηγούμενο Προσχέδιο για τον Προϋπολογισμό του 2018, προέβλεπε ότι το 2017 θα κλείσει με Ανάπτυξη 1,8% αλλά δεν ξεπέρασε τελικά το 1,4%, ενώ για φέτος προέβλεπε 2,4%.\nΓια το 2019 η κυβέρνηση προβλέπει Ανάπτυξη 2,4%, έναντι 2,5% που προέβλεπε στο Μεσοπρόθεσμο που συνέταξε τον Ιούνιο.\n– Την Ανάπτυξη εφέτος στηρίζουν οι Εξαγωγές Αγαθών και Υπηρεσιών (προσμετράται ο Τουρισμός) που υπολογίζεται ότι αυξάνονται 7,5% και όχι μόνον 5,6% που προέβλεπε το Μεσοπρόθεσμο (+1,9%).\nΓια το 2019 προβλέπεται μικρότερη αύξηση 5,8% (αντί για 4,6% πάντως που προέβλεπε τον Ιούνιο στο Μεσοπόθεσμο).\n– Ανοδικά κινείται η Ιδιωτική Κατανάλωση, καθώς προβλέπεται να αυξηθεί τελικά 1% αντί 0,5% (+0,5%).\nΙσχνή αύξηση 1,1% θα προβλέπει το Προσχέδιο και για το 2019 (αντί 1% που έλεγε το Μεσοπρόθεσμο).\n– Χειρότερα από το αναμενόμενο κινούνται όμως οι Επενδύσεις. Ο Ακαθάριστος Σχηματισμός Παγίου Κεφαλαίου στη χώρα μας αναμένεται να αυξηθεί μόλις 0,8% αντί 11,1% που εκτιμούσε η κυβέρνηση τον Ιούνιο (-10,3%). Δηλαδή οι επενδύσεις αυξήθηκαν κατά μόλις 1/10 σε σχέση με ό,τι αναμενόταν εφέτος.\nΓια το 2019 το Προσχέδιο θα προβλέπει ότι θα γίνουν όσες Επενδύσεις δεν έγιναν εφέτος. Προβλέπει αύξηση 11,9%, που είναι όμως μικρότερη από την αύξηση 12,1% που προέβλεπε ήδη από τον Ιούνιο η κυβέρνηση στο Μεσοπρόθεσμο.\n– Η δημόσια κατανάλωση θα «σέρνεται» επίσης σε χαμηλά επίπεδα: για το 2018 η πρόβλεψη στο Προσχέδιο μειώνεται σε +0,2% αντί +1,2% που έλεγε το Μεσοπρόθεσμο και το 2019 θα αυξηθεί 0,6%, ενώ το Μεσοπρόθεσμο προέβλεπε +0,4%.\nΠροσχέδιο Προϋπολογισμού: Πρωτογενές Πλεόνασμα 3,56% του ΑΕΠ το 2019 με «παρεμβάσεις» 1,1 δισ. ευρώ\nΓεωργιάδης: Με 3,5 δισ. ξεκινά η β’ φάση για εγγυημένα δάνεια\nΣέφκοβιτς: Ακούω θετικά σχόλια για επενδύσεις στην Ελλάδα\nΤην πεποίθηση ότι οι μεταρρυθμίσεις στην ενέργεια και το νέο…


ΕΠΙΣΤΟΛΗ ΑΠΟ ΤΗΝ ΕΝΩΣΗ ΞΕΝΟΔΟΧΩΝ Ν. ΤΡΙΚΑΛΩΝ - Meteora Voice\nHome / ΤΟΠΙΚΑ / ΕΠΙΣΤΟΛΗ ΑΠΟ ΤΗΝ ΕΝΩΣΗ ΞΕΝΟΔΟΧΩΝ Ν. ΤΡΙΚΑΛΩΝ\nΕΠΙΣΤΟΛΗ ΑΠΟ ΤΗΝ ΕΝΩΣΗ ΞΕΝΟΔΟΧΩΝ Ν. ΤΡΙΚΑΛΩΝ\nΣτο πλαίσιο λειτουργίας της ‘Ένωσης Ξενοδόχων νομού Τρικάλων με έδρα την πόλη της Καλαμπάκας, ως μέλη αυτής αλλά και ως προσωρινό Διοικητικό Συμβούλιο, αποφασίζουμε και εγγράφως να γνωστοποιήσουμε προς όλους, τα λοιπά μέλη της ένωσής μας, τους συναδέλφους του τουριστικού κλάδου ευρύτερα αλλά και προς τους δημότες του Δήμου Μετεώρων, την κάθε εξέλιξη που προέκυψε κατά το τελευταίο δίμηνο, καθώς πολλές απόψεις εκφράστηκαν και διάφορες γνώμες σχηματίστηκαν.\nΛόγω της ανάγκης για εκλογική διαδικασία, αποφασίσαμε να προβούμε σε εκλογές οι οποίες όμως ακόμη δεν έχουν ολοκληρωθεί λόγω των περιοριστικών μέτρων περί του covid-19. Ως εκ τούτου, προβήκαμε σε γενική συνέλευση για να καθορίσουμε προσωρινό Δ.Σ. καθώς υπήρχε η ανάγκη να «τρέξουν» οι όποιες υποχρεώσεις θα προέκυπταν…\nΞαφνικά, ενώ ως μέλη συναντηθήκαμε και ψηφίσαμε για κάποιες αποφάσεις ώστε αυτές να εγκριθούν ή να απορριφθούν, τις αμέσως επόμενες ημέρες πληροφορηθήκαμε από τον κ. Φαμίση Σωτήριο, τον τέως πρόεδρο, με σχετική επιστολή που προσκόμισε, ότι αποσύρεται από υποψήφιος στο νέο επικείμενο διοικητικό συμβούλιο.\nΈγινε αντιληπτό και απολύτως σαφές ότι η απόφαση αυτή του κ. Φαμίση ήταν συνέπεια της αλαζονικής του διάθεσης να είναι πρόεδρος με το έτσι θέλω, καθώς μάλλον εκτίμησε ότι δεν ήταν αρεστός για να εκλεγεί και να ασκήσει τα καθήκοντα του προέδρου και στο μέλλον. Φυσικά αυτό επιβεβαιώθηκε με την ανακοίνωσή του για τη δημιουργία ενός άλλου συλλόγου, με την ίδρυση του οποίου επιβεβαιώνεται η κάλυψη προσωπικών και άστοχων φιλοδοξιών χωρίς βέβαια να συντρέχει ο παραμικρός λόγος σχολιασμού.\nΈχοντας βέβαια ένα εξαιρετικό κλίμα συνεργασίας, ως Ένωση Ξενοδόχων με αμιγή σύνθεση και δίχως εκκρεμότητες σε προϋπολογιστικά και απολογιστικά ζητήματα που μας αφορούν, είναι υποχρέωσή μας να ολοκληρώσουμε τις διαδικασίες ενός εκπαιδευτικού – επιμορφωτικού προγράμματος Erasmus στο οποίο θα συμμετάσχουν οι επιχειρήσεις – μέλη της ένωσης.\nΌπως πολλοί γνωρίζετε, κατά τη διαδικασία υλοποίησης τέτοιων προγραμμάτων, απαιτείται και η προσκόμιση φορολογικής ενημερότητας για την έκδοση της οποίας χρειάζονται οι κωδικοί πρόσβασης στο taxisnet. Οι κωδικοί αυτοί ζητήθηκαν από τον τέως πρόεδρο κ. Φαμίση ο οποίος τους κατείχε, ως διαχειριστής και εκπρόσωπος της ένωσης.\nΑγνοώντας όμως ο ίδιος ότι η Ένωση Ξενοδόχων δεν είναι τσιφλίκι του κάθε ξενοδόχου, τελικώς ΑΡΝΕΙΤΑΙ να τους παραδώσει και φυσικά αυτομάτως εκτίθεται ανεπανόρθωτα τόσο σε εμάς τα μέλη όσο και σε όλους εσάς που έτυχε να διαβάσετε την επιστολή αυτή!\nΑπλά και μόνο, όλοι μας να γνωρίζουμε βασικές έννοιες όπως η ΕΜΠΙΣΤΟΣΥΝΗ και η ΗΘΙΚΗ, γιατί θα μας είναι χρήσιμες τόσο στην περίπτωση που αποφασίσουμε να επιχειρήσουμε σε κάτι όσο και αν χρειαστεί να συνεργαστούμε με κάποιον στο μέλλον…\nΕκ των μελών του προσωρινού Δ. Σ. της Ένωσης Ξενοδόχων Ν. Τρικάλων\nΕΠΙΣΤΟΛΗ ΑΠΟ ΤΗΝ ΕΝΩΣΗ ΞΕΝΟΔΟΧΩΝ Ν. ΤΡΙΚΑΛΩΝ Reviewed by meteoravoice on Τετάρτη, Δεκεμβρίου 09, 2020 Rating: 5


ΑΠΑΝΤΑ ΟΡΘΟΔΟΞΙΑΣ: Ή μάνα μου ή Λογγοβάρδα Αναμνήσεις του ηγουμένου της Ι. Μονής Δοχειαρίου Αγ. Όρους άρχιμ. Γρηγορίου Ζουμή 2\nΉ μάνα μου ή Λογγοβάρδα Αναμνήσεις του ηγουμένου της Ι. Μονής Δοχειαρίου Αγ. Όρους άρχιμ. Γρηγορίου Ζουμή 2\nΑυτοί που μου δίδαξαν την αγία βία\nΤις μέρες πού έκανα τοποτηρητής στην Λογγοβάρδα πήγα μια μέρα στην κατοικία του Μοναστηρίου, πού μόνιμα έμενε ένα γεροντάκι, πού είχε την ευθύνη των ζωντανών της Μονής. Πλησιάζοντας, βλέπω τον γέροντα Γαβριήλ, 92 χρόνων, να μεταφέρει τροφή για τα γουρουνάκια. Από το ένα του χέρι βαστούσε το μπαστουνάκι του και από το άλλο τον γκαζοτενεκέ με την τροφή, πού 'τανε αλεύρι και πίτουρο, αναμεμιγμένο με νερό. Πήγαινε βήμα-βήμα.\n—Τί κάνεις αυτού, γερο-Γαβριήλ; 'Αν πέσεις, Θα σε φάνε κ' εσένα τα γουρούνια.\n—Γέροντα μου, το Μοναστήρι είναι αγροτικό. Φέτος τίποτα δεν θα πάρουν από τα κριθάρια. 'αν δεν έχουν ένα ζώο να πουλήσουν, πώς θα πορευθούνε;\nΚι ο πολυθρύλητος οικονόμος της Μονής, ό πα-πα-Δαμιανός, με το νερό πού έπλενε τα πόδια του, μέχρι τα 90 του χρόνια σφουγγάριζε την σκάλα πού ανέβαινε στα κελιά. Κι όχι, με κάποια σφουγγαρίστρα με κοντάρι, άλλα γονατιστός από σκαλί σε σκαλί καθάριζε την σκάλα.\n—Γερο-Γαβριήλ, προφθάνεις να κάνεις τον κανόνα σου, πού όλη την ήμερα βολοδέρνεσαι στα χωράφια και φροντίζεις τα ζώα, για να έχει το Μοναστήρι γάλα και αυγά;\n—Ναι, Γέροντα και τον κανόνα μου και τις ακολουθίες κάνω.\nΌ μπάρμπα-Νικόλας στην Μονή Λογγοβάρδας της Πάρου\nΌ μπάρμπα-Νικόλας πολύ νωρίς πήγε κοπέλι στο Μοναστήρι. Δόθηκε αμισθί στην υπηρεσία των Γερόντων. Μετά την στρατιωτική του θητεία, γύρισε στα παλιά του λημέρια στο Μοναστήρι της Παναγίας. Ανέλαβε την πιο ταπεινή διακονία.\nΠεριποιόταν τα μεταγωγικά ζώα και τα ετοίμαζε για την μεταφορά των Γερόντων στις διάφορες αποστολές. Όταν μεγάλωσε, μου εκμυστηρεύτηκε τους καημούς του.\n—'Αχ παιδί μου, φοβάμαι πώς άνθρωπος δεν θα βρεθεί να φροντίζει τα ζώα για τους παπάδες μας. Θα πιάνουνε τα βρωμισμένα και κατουρημένα σχοινιά κι έπειτα θα λειτουργούνε. Δύστυχα χρόνια σας περιμένουν. Μόνον καλαμάρια θα βαστούνε και ό εαυτός τους πάνω άπ' όλους. Θα απουσιάζει τέλεια από την καρδιά τους ή αγάπη, ό σεβασμός και προ-πάντων το πνεύμα της αυτοθυσίας. Τα χέρια θα τα θέλουν τρυφερά σαν των κοπελούδων. Τα ρούχα καθαρά, ατσαλάκωτα. Λουσάτοι θα περπατούν σκόλη-καθημερινή. Κάθε τι πού βρωμίζει τα χέρια θα το αποφεύγουν, αλλά της ψυχής την βρωμιά θα την στοιβάζουν όπως τ' αλώνια τα στάχυα στην θημωνιά. Τις μυρωδιές από μακριά θα τις οσφραίνεσαι. «Έρχεται άνθρωπος —θα λες— περιποιημένος». Άλλα στο πρόσωπο του δεν θα σημειώνεται το φως του Χριστού. Θα είναι απεχθής, αποκρουστικός, και θα λες' «Καλύτερα να συναντούσα θηρίο, παρά άνθρωπο». Γιατί και τα ζώα, αν δεν τα τρομάξεις με αγριάδες, έχουν και αυτά χάρη μέσα στον δικό τους χώρο. Εδώ πού κάθομαι, βλέπω και ακούω τα παιχνίδια των πουλιών στον ευκάλυπτο και ευφραίνομαι. Και τα αποκρουστικά ποντίκια έχουνε χαρούμενα παιχνίδια μεταξύ τους.\nΣυνέχισε για πολλή ώρα να αράδιαζε», τα σκιρτήματα των ζώων μέσα στην φύση και έλαμπε το πρόσωπο του σαν να χοροπήδαγε και αυτός μαζί τους.\nΌ γερο-Νικόλας είχε το πάθος του καπνίσματος.\n—Δυστυχώς —μου έλεγε— μου έμεινε αυτό το πάθος, για να είμαι αφ' εαυτού μου παραγκωνισμένος και από τον Θεό και από τους ανθρώπους. «Άφησε τον -λέγει ό πειράζουν- δικός μου είναι, αφού φουμέρνει».\nΤον ρώτησα αν κάπνισε εντός του Μοναστηρίου.\n—Ποτέ, παιδί μου. Πάντα βγαίνω έξω στην άκρια της πεζούλας, γιατί ή Παναγία πάνω από την εξώθυρα πολλές φορές με παρηγόρησε. Ό καπνός του τσιγάρου μακριά από τους θησαυρούς της πίστεως μας.\nΌ γέροντας Φιλόθεος πολλές φορές του πρότεινε το μοναχικό σχήμα.\n—Όχι, δεν συμβαδίζει στον δρόμο της αφιέρωσης τσιγάρο και μοναχισμός. Στο χέρι του μοναχού πάντα το κομποσχοίνι και ό Σταυρός υπάρχει. Θα σας πω εγώ πότε θα είμαι έτοιμος για τα ενδύματα των μοναχών.\nΣαν διάβηκαν τα χρόνια και κόντυναν οι μέρες της ζωής του, τον αμείβει ό Θεός, προβλέποντας τον θάνατο του. Καλεί τον ηγούμενο στο κελλί του.\n—Γέροντα, σε σαράντα μέρες φεύγω. Τελείωσε με μοναχό. Να μη σας αποχωριστώ ούτε στην άλλη ζωή, γιατί άκουσα από τους παλαιούς πατέρες, πώς άλλος ό τόπος των μοναχών στην αιώνια ζωή και άλλος των λαϊκών.\nΈγινε μοναχός μέσα σε μια βαθειά κατάνυξη. Κανείς δεν πίστεψε την πρόρρησή του. Όμως σε τεσσαράκοντα μέρες μετέστη, για να λάβει τα γέρα των κόπων του. Στην ταφή του ευωδίασε άρρητη μυρωδιά. Οι άνθρωποι πού κατέβασαν το σώμα στον τάφο έλεγαν\n—Αν δεν μας πιστεύετε, μυρίστε τα χέρια μας.\nΌ Γέρων πρόσταξε να γονατίσουν όλοι προς ανατολάς. Όταν τελείωσαν την προσευχή, κάλυψαν τον τάφο. Σ' όλους έμεινε ή βεβαιότητα" «Ό Κύριος τον συγκαταρίθμησε μετά των άπ' αιώνος Όσίων».\nΉ ευχή του να μας κρατήσει στην ταπείνωση και την αγία αφανή διακονία. Αμήν.\nΤο τέλος του μονάχου Δανιήλ του Κρικελλιώτου\nΜεσουρανεί ή γερμανική Κατοχή. Ή πείνα και ή αρρώστια σαρώνει κάθε ηλικία. Ό ένας κατόπιν του άλλου επιστρέφει στην γήν εξ ης ελήφθη. Είναι τόσο απεχθή τα πρόσωπα των νεκρών, πού ακόμη και ή μάνα δυσκολεύεται, να δώσει το στερνό φιλί στο παιδί της. Τα νησάκια γονάτισαν από τον αποκλεισμό και τον περιορισμό. Και 00 ο κατακτητής έγινε δυστυχέστερος των κατακτημένων. Μουλάρια και γαϊδούρια αποσυντεθειμένα και σκουληκιασμένα μαγειρεύουν στο καζάνι τους, για να ικανοποιήσουν την πείνα τους. Ή Μονή Λογγοβάρδας περιορίζει την σίτιση των μοναχών στο ελάχιστο, για να προσφέρει φαγητό στους κατοίκους του νησιού. Κάθε δύστυχος και πεινασμένος εκεί καταφεύγει. Ξέρει πώς ή Ζωοδόχος Πηγή αστείρευτα πηγάζει ιάματα.\nΕκείνον τον καιρό ένας από τους ασκητικότερους μοναχούς της Αδελφότητος πλησιάζει στην δύση της ζωής. Αυτός είναι ό Δανιήλ από το Κρίκελλο της Ευρυτανίας. Μοναχός σπουδαίος. Στόχευε πάντα την αιώνια ζωή. Έβλεπε πατρίδα μόνιμη τον ουρανό.\nΧτύπησε ή καμπάνα μετά τον Εσπερινό με τον χαρακτηριστικό ήχο του στερνού αποχαιρετισμού. Όλοι οι μοναχοί συγκεντρώθηκαν έξω από το μικρό του κελλί. Στάθηκαν σε δυο σειρές, φέροντες όλη την μοναχική πανοπλία, μέγα σχήμα, ράσο και κουκούλι. Σαν να γινότανε Λειτουργία. Όχι με βαριεστιμάρα και προχειρότητα «Δεν βαριέσαι μεταξύ μας είμαστε" μήπως υπάρχει κόσμος να μας δει;». Οι φέροντες ιεροσύνη εισήλθαν στο κελλί του ετοιμοθάνατου. Άρχισε το άγιο Ευχέλαιο. Όλοι γονάτισαν στην συγχωρητική ευχή. Όλοι μυρώθηκαν από το ίδιο βαμβάκι που σταύρωσε το μέτωπο τού' Δανιήλ, Σε λίγο έρχεται ό αρραβώνας της αιώνιας ζωής. Όλοι με ξέσκεπη την κεφαλή σιγά ψιθυρίζουν" «Σώμα Χριστού μεταλάβετε, πηγής αθανάτου γεύσασθε. Γεύσασθε και ίδετε ότι χρηστός ο Κύριος». Και κατόπιν ό αποχαιρετισμός, κατά τον όποιον ό Δανιήλ με τον δικό του τρόπο πλήρωσε τις καρδιές των μοναχών με την ελπίδα της κοινής αναστάσεως. Ό μισονεκρωμένος Δανιήλ, ανακαθισμένος στο κρεβάτι του, σηκώνει αποχαιρετιστικά τα χέρια, και στον κάθε μοναχό πού υποκλίνεται μπροστά στην κλίνη του κράζει και βοά\n—Αδελφοί μου, αναχωρώ για την άνω Ιερουσαλήμ, αναχωρώ για την άνω Ιερουσαλήμ...\nΚαι τα γερασμένα χέρια επιστρέφουν στο σώμα γεμάτα θεία χάρη, μετά τον τελευταίο υποκλιθέντα μοναχό. Και ή ψυχή αποχωρεί για τα άνω δώματα, για την κατοικία των πρωτοτόκων, για την χώρα των ζώντων, χωρίς ρόγχο και αγωνία θανάτου. Άφησε βεβαία σε όλους τους μοναχούς την ελπίδα της αιώνιας ζωής. Έτσι, φεύγοντας για τα κελιά τους, έλεγαν\n—Από σήμερα ό αδελφός μας Δανιήλ βρίσκεται στον παράδεισο του ουρανού.\nPosted by PROSKINITIS at 08:53


Προς τον Πρόεδρο Δημοκρατίας κ. Κ. Παπούλια και Υπουργείου Πολιτισμού και συστημένη στον κ. Παπούλια και Υ.Πολιτισμού όπως και στην δ/ση Αριστ. Πανεπιστημίου - ΟΜΑΔΑ «Ε» ΕΨΙΛΟΝ\nσας επισυνάπτομε φωτοαντίγραφο της σφραγίδας του Αριστοτελείου Πανεπιστημίου Μακεδονίας και ένα φωτοαντίγραφο μιας εικόνας του «αγίου» Δημητρίου με την παράκληση να ληφθεί μέριμνα για την επανόρθωση της βεβήλωσης τόσο του Αριστοτέλη όσο και του Μεγάλου Αλεξάνδρου για τους λόγους που θα αναφέρομε στη συνέχεια.\n1. Οπως βλέπετε στα συνημμένα φωτοαντίγραφα πρόκειται για μία καθαρή και παράνομη πλαστογραφία, αφού στην σφραγίδα αναγράφεται το όνομα του Αριστοτέλη και στο μέσο αντί της προτομής του Αριστοτέλη εμφανίζεται ο «άγιος» Δημήτριος. Για το εν λόγω ποινικό αδίκημα ένας κοινός πολίτης θα δικαζόταν τουλάχιστο σε 30 μήνες φυλάκιση. Εδώ ποιοι είναι οι πλαστογράφοι και ποιοι οι συνεργοί και πως το ανέχτηκαν όλοι οι μέχρι σήμερα υπεύθυνοι; Ποιος επέτρεψε να γίνει αυτός ο τραγελαφικός συνδυασμός που βεβηλώνει την μεγάλη προσωπικότητα του Αριστοτέλη;\n2. Στην δεύτερη φωτοτυπία εμφανίζεται πάλι ο «άγιος» Δημήτριος ο οποίος θανατώνει έναν οπλίτη. Σίγουρα θα ήταν Έλληνας, αφού ο Δημήτριος ήταν διώκτης των ειδωλολατρών Ελλήνων. Αλλά άσχετα εάν ήταν Έλληνες ή κάποιας άλλης εθνικότητας. Αυτός ο «άγιος» θανατώνει με κακία έναν άνθρωπο και στη συνέχεια αγιάζεται και το χειρότερο γίνεται προστάτης και πολιούχος της γενέτειρας των δύο ενδοξοτέρων Μακεδόνων ανδρών της οικουμένης που η Θεσσαλονίκη φέρει το όνομα της αδερφής του Μεγάλου Αλεξάνδρου. Ποιοι είναι αυτοί που επέτρεψαν την δεύτερη και χειρότερη βεβήλωση του Αλεξάνδρου και του Αριστοτέλη; Πως τόλμησαν να καθιερώσουν ως προστάτη και πολιούχο έναν διώκτη των Ελλήνων, έναν κατακτητή των Ελλήνων και έναν σφαγέα των Ελλήνων;\nΠαρακαλούμε να γίνουν οι ανάλογες ενέργειες, ώστε να επανορθωθούν οι παραχαράξεις και βεβηλώσεις που έγιναν σε βάρος του Ελληνισμού.\nΥπεύθυνος για την Ομάδα «Ε»\n← Θυρανοίξια του Ναού των Ελλήνων : αντίλογος στην παραπληροφόρηση\nΠρός τον Πρόεδρο Δημοκρατίας κ. Κ. Παπούλια τις αρμόδιες κρατικές, Νομαρχιακές και Δημοτικές Υπηρεσίες →


Συμφωνία για στενή συνεργασία μεταξύ Ο.Α.Κ. και Π.Ε.Δ.Κ. - Χανιώτικα Νέα\nΣυμφωνία για στενή συνεργασία μεταξύ Ο.Α.Κ. και Π.Ε.Δ.Κ.\nΤον Διευθύνοντα Σύμβουλο του Ο.Α.Κ., κ. Άρη Παπαδογιάννη, επισκέφθηκε σήμερα ο πρόεδρος της Περιφερειακής Ένωσης Δήμων (Π.Ε.Δ.) Κρήτης, κ. Γιάννης Κουράκης, στις εγκαταστάσεις του Οργανισμού Ανάπτυξης Κρήτης στην Αγυιά Χανίων.\n14 Ιουλίου 2020 3:19 μμ


ΓΝΩΜΗ ΚΙΛΚΙΣ ΠΑΙΟΝΙΑΣ: Κιλκίς: Πετυχημένο το 1ο Αντάμωμα Παραδοσιακών Χορωδιών\nΚιλκίς: Πετυχημένο το 1ο Αντάμωμα Παραδοσιακών Χορωδιών\nΜε μεγάλη επιτυχία έληξε το 1ο Αντάμωμα Παραδοσιακών Χορωδιών που διοργάνωσε η Ένωση Ποντίων ν. Κιλκίς "Οι Αργοναύτες", υπό την αιγίδα του Δήμου Κιλκίς, στις 10 Μαρτίου 2018, στο Συνεδριακό κέντρο.\nΣτο αντάμωμα συμμετείχαν οι χορωδίες:\n➤Μεικτή χορωδία του Σωματείου "Παναγία Σουμελά" Θέρμης με χοράρχη τον κ. Αχιλλέα Βασιλειάδη και λυράρη τον κ. Παναγιώτη Βελονά.\n➤«Μελωδοί του Αγίου Βλασίου» Νέου Αγιονερίου Κιλκίς, με χοράρχη τον κ.\n➤Χορωδία Μορφωτικού & Εκπολιτιστικού Συλλόγου "Σωτήρα" Τρικάλων υπό την καλλιτεχνική διεύθυνση του κ.Αχιλλέα Λέρα.\n➤Χορωδία Πολιτιστικού Συλλόγου Σμυρναίων Μικρασιατών Βαθυλάκκου, με χοράρχη τον κ. Χρήστο Χαλκιά και η\n➤Μικτή χορωδία της Ένωσης Ποντίων ν. Κιλκίς "Οι Αργοναύτες", με χοράρχη τον πατέρα Πολύκαρπο Κοντοζίδη και λυράρη τον Χαράλαμπο Αντωνιάδη.\nΟι χορωδίες παρουσίασαν παραδοσιακά ακούσματα του Πόντου, της Καππαδοκίας της Μικράς Ασίας, της Θεσσαλίας, κα.\nΤην μουσική επιμέλεια της εκδήλωσης είχε ο καθηγητής λύρας των Αργοναυτών κ. Γιώργος Πουλαντζακλής\nΕκπρόσωπος από το σύλλογο των Αργοναυτών για το Αντάμωμα ως υπεύθυνος της δράσης ήταν ο πρόεδρος των Αργοναυτών κ. Λαβασάς Αθανάσιος και την παρουσίαση του προγράμματος κράτησε η κ. Άννα Αποστόλου.\nΟ πρόεδρος στην εναρκτήρια ομιλία του τόνισε την ανάγκη της ανάδειξης και διατήρησης της παράδοσης γενικότερα και του παραδοσιακού μας τραγουδιού, ειδικότερα. Επισήμανε πως το αντάμωμα στοχεύει στην συνάντηση χορωδιακών ομάδων από όλη την Ελλάδα με κοινά πολιτιστικά ενδιαφέροντα, όπως η παράδοση και το παραδοσιακό τραγούδι.\nΕπιπλέον, πως θέλει να συμβάλλει στην εξωστρέφεια του συλλόγου και συνολικά της τοπικής κοινωνίας, στην τόνωση της τοπικής οικονομίας μέσω του πολιτιστικού τουρισμού καθώς και στη συνεργασία μεταξύ των φορέων του τόπου μας. Υποσχέθηκε δε ότι οι Αργοναύτες θα κάνουν ότι είναι δυνατόν ώστε το αντάμωμα να συνεχιστεί ως πολιτιστικός πλέον θεσμός της πόλης.\nΤο ΔΣ ευχαριστεί θερμά την κ. Ελένη Νικολαΐδου για τον υπέροχο μπουφέ που ετοίμασε για τις χορωδίες που συμμετείχαν καθώς και τον έφορο Παναγιώτη Δαμιανίδη και τον αντιπρόεδρο Κώστα Σαββίδη που επιμελήθηκαν το στήσιμο του.\nΘερμές ευχαριστίες απευθύνει επίσης και στον Ερυθρό Σταυρό που άμεσα ανταποκρίθηκε στο αίτημα του συλλόγου για παρουσία Σαμαρειτών στην εκδήλωση καθώς και στα μέσα ενημέρωσης που την κάλυψαν ειδησεογραφικά και στον τεχνικό της βραδιάς κ. Θανάση Ντέμκο.\nΔείτε τα Video ολόκληρης της εκδήλωσης\nΤα νέα του Κιλκισιακού (Σάββατο, 17 Μαρτίου 2018)\nVideo: "Χελιδονίσματα" από τους μικρούς χορευτές τ...\nΑρχαιολογικό Μουσείο Κιλκίς: Βραδιά-αφιέρωμα στη μ...\nΥποδοχή της Ιεράς Εικόνας της Παναγίας Φανερωμένης...\nΟι 50 αποχρώσεις τoυ Μπλε: Η Ελληνική Κεντροδεξιά ...\nΚιλκίς: Πετυχημένο το 1ο Αντάμωμα Παραδοσιακών Χορ...


Planet Earth Poker Festival - Live Ανταπόκριση - Live Poker Updates - Pokerland Φόρουμ\nPlanet Earth Poker Festival - Live Ανταπόκριση\nΔύο ώρες περίπου απομένουν από την έναρξη του Planet Earth Poker Festival, του μεγάλου εξαήμερου φεστιβάλ πόκερ που διοργανώνει το καζίνο Flamingo!\nmoderator 119 posts\nPLANET EARTH DAY DAY 1\nΚαλησπέρα σας από το καζίνο Flamingo όπου σήμερα ανοίγει η αυλαία του Planet Earth Poker Festival!\nΣτήσαμε γρήγορα υπολογιστή και φωτογραφική μηχανή στο τραπεζάκι που θα μας φιλοξενήσει για τις επόμενες έξι ημέρες, καθώς εδώ και λίγη ώρα έχει ξεκινήσει το €220 Warm-Up event της διοργάνωσης.\nΤο σημερινό event αποτελεί ουσιαστικά ‘προθέρμανση’ των παικτών εν’ όψει του main event και διεξάγεται στην αίθουσα των cash games\nΑπ’ ότι βλέπουμε στον πίνακα έχουμε ήδη 35 συμμετοχές. Υπενθυμίζουμε πως εγγραφές και re-entries είναι στην διάθεση των παικτών για τα πρώτα έξι levels και τα blinds αλλάζουν κάθε 30 λεπτά.\nΑρχικό stack οι 15.000 μάρκες.\nΠαναγιώτης ‘fridis’ Παναγιωτίδης, Ιάσωνας ‘souramaliki’ Τσουρουνάκης, Αλέξης Τσαουσίδης, Δημήτρης Δημητριάδης, Νίκος Σαχινίδης και Αναστάσιος Παρίσης είναι μεταξύ των συμμετεχόντων.\nΔιανύουμε το τρίτο level παιχνιδιού με τα blinds 75/150.\nΣτην φωτογραφία ο ‘alexistsaous’\nδίνουν και παίρνουν τα ‘πειράγματα’ στο τραπέζι όπου κάθονται Παναγιωτίδης, Τσαουσίδης και Παρίσης που γνωρίζονται φυσικά εδώ και χρόνια από τα live τουρνουά..\n‘Μας limpάρει στο 75/150,’ είπε πριν από λίγο ο ‘fridis’ απευθυνόμενος στον Τσαουσίδη, με τον Παναγιωτίδη πάντως να πηγαίνει πάσο στην συγκεκριμένη παρτίδα.\n36 συμμετοχές και 5 reentries μέχρι στιγμής.\nΤο μεγάλο ‘κύμα’ άφιξης αναμένεται από αύριο στο καζίνο Flamingo. Ευτυχώς στον δρόμο μας για το τελωνείο Ευζώνων δεν συναντήσαμε αυτή τη φορά ούτε τρακτέρ, ούτε λοιπά εμπόδια.\nΜετά από τέσσερα ημίωρα levels έχουμε και το πρώτο μίνι διάλειμμα της μέρας.\nLevel 5, blinds 150/300, ante 50\n36 συμμετοχές + 9 re-entries\nΠαρούσα από την πρώτη ημέρα του Planet Earth Poker Festival η Teresa Nousiainen, tournament director της διοργάνωσης.\nΗ εμπειρία της από διοργανώσεις υψηλού επιπέδου όπως το EPT θα βοηθήσει ασφαλώς στην ομαλή διεξαγωγή των τουρνουά.\nΥπενθυμίζουμε πως αύριο Πέμπτη στις 16:00 ώρα Ελλάδος είναι προγραμματισμένο το super satellite των €110 για το €550 main event της διοργάνωσης.\n10.000 μάρκες αρχικό stack, 20λεπτα levels, εγγραφές και απεριόριστα re-entries για έξι levels.\nΈκλεισαν εγγραφές και re-entries, το field ‘κλείδωσε’ τελικά στις 55 συμμετοχές (40+15).\nΣε λίγο θα γίνει γνωστή και η δομή των χρηματικών επάθλων.\nΠερνάμε στο έβδομο level με τα blinds πλέον 250/500, ante 75, συνεχίζουν 32 παίκτες στο event.\nΔιπλασίασε ο Σαχινίδης που ήταν short stack, πραγματοποίησε το open-shove με Α-J suited, ένας Σκοπιανός μία θέση δίπλα του callάρε με εξάρια, ένας βαλές έκανε την εμφάνιση του στο flop δίνοντας το double-up στον Έλληνα παίκτη.\nΣτην φωτογραφία ο Νίκος Σαχινιδης και το επίμαχο board.\n€220 Warm-Up prize pool: €11.000\nΣτις 24.000 μάρκες το average stack\nLevel 8, blinds 300/600, ante 100\nΤα ‘player out’ που αναφωνούν οι dealers ακούγονται ολοένα και συχνότερα.\nΣυνεχίζει πάντως στους 29 παίκτες ο Χάρης Ουσταμπασίδης, που ανήκει εδώ και μερικές εβδομάδες στο δυναμικό των συνεργατών του Δημήτρη Αμοιρίδη.\nΣε τρία τραπέζια συνεχίζεται πλέον η δράση του €220 Warm-Up με 24 παίκτες να διεκδικούν αρχικά την είσοδο τους στην τελική εξάδα.\nΤην ίδια στιγμή έχουν ανοίξει και 2 cash tables με €1-€2 Texas και €5-€5 PLO.\nΑκολουθεί break και στην συνέχεια περνάμε στο ενδέκατο level.\nΟι αγώνες του Champions League δεν θα μπορούσαν ν’ αφήσουν ασυγκίνητους τους παίκτες πόκερ που ρίχνουν κάποιες κλεφτές ματιές στις τηλεοράσεις της αίθουσας όπου προβάλλονται οι αγώνες.\nΚάποιοι πιο… μερακλήδες ρίχνουν φυσικά και το live bet τους.\nLevel 11, blinds 600/1.200, ante 200\n20 παίκτες συνεχίζουν\nΣτο τραπέζι Νο1, Χατζησυμεών, Iliev, Cholev, Παρίσης, Luksha, Ξουβερούδης, Αμοιρίδης, Δημητριάδης, Τσαουσίδης και Lonchar.\nΣτο τραπέζι Νο2, Safet, Γανάτος, Σταύρου, Miroslaw, Ουσταμπασίδης, Pavlovich, Skorich, Ευαγγέλου, Παναγιωτίδης και Proshev.\nLevel 13, blinds 1.000/2.000, ante 300\nΑποκλείστηκαν Δημητριάδης, Τσαουσίδης, Σταύρου, Safet, Cholev και ο Πολωνός Miroslaw Klys.\nΤρία πλέον τα cash tables, €1/€2 Texas, €1/€2 Texas και €5/€5 PLO.\nΣτο rail και ο Γανάτος που έκανε το call μετά από σκέψη στο open-shove του Ευαγγέλου.\nΟ Κύπριος άνοιξε , ο αντίπαλος του , άσος στο flop με τρία σπαθιά, στο river!\nLevel 14, blinds 1.200/2.400, ante 400\nΚερδισμένο pot για Παναγιωτίδη\nLimp ένας Σέρβος από το button με 10-8 off suit, συμπλήρωσε το sb, raise στις 7.500 ο ‘fridis’ από bb με ντάμες.\nCall το button και 3-7-9 rainbow στο flop, bet στις 9.000 ο Παναγιωτίδης, all-in ο αντίπαλος του με open-ended, call ο ‘fridis’ και οι ‘κύριες’ κράτησαν μέχρι τέλους.\nΑκολουθεί νέο διάλειμμα, ‘κόλλησε’ η δράση στους 13 φιναλίστ.\nΣτην φωτογραφία το τραπέζι Νο1\nLevel 15, blinds 1.500/3.000, ante 500\nΝοκ-άουτ κατά σειρά οι Lonchar, Ουσταμπασίδης, Αμοιρίδης και το 10-handed τελικό τραπέζι σχηματίστηκε με τους εξής παίκτες:\nΘέση 1: Χατζησυμεών (Ελλάδα)\nΘέση 2: Iliev (Βουλγαρία)\nΘέση 3: Pavlovich (Σερβία)\nΘέση 4: Παρίσης (Ελλάδα)\nΘέση 5: Luksha (Κόσσοβο)\nΘέση 6: Ξουβερούδης (Ελλαδα)\nΘέση 7: Skorich (Σερβία)\nΘέση 8: Ευαγγέλου (Κύπρος)\nΘέση 9: Proshev (Βουλγαρία)\nΘέση 10: Παναγιωτίδης (Ελλάδα)\nLevel 17, blinds 2.500/5.000, ante 500\nΕκτός τουρνουά οι Proshev, Ξουβερούδης, Ευαγγέλου και στο bubble ο Χατζησυμεών που είδε το Q-J του να εξουδετερώνεται από το 2-6 (!) του Luksha (chip leader) που βλέπετε στην φωτογραφία μαζί με το επίμαχο board.\nΟι έξι φιναλίστ έχουν εξασφαλίσει €660 και διεκδικούν €4.400.\nΘέση 1: Iliev\nΘέση 2: Pavlovich\nΘέση 3: Παρίσης\nΘέση 4: Luksha\nΘέση 5: Skorich\nΘέση 6: Παναγιωτίδης\nLevel 18, blinds 3.000/6.000, ante 1.000\nΔεν ξέρουμε αν κατακτήσει το τουρνουά με τις μάρκες που έχει συγκεντρώσει, πάντως σίγουρα έχει κερδίσει το ρεκόρ… Γκίνες για το μεγαλύτερο πυργάκι με chips που έχουμε δει ποτέ σε live tournament!!\nΚοντοσταθήκαμε αρκετή ώρα στο τραπέζι περιμένοντας πότε θα γίνει το ‘μπαμ’ και θα σκορπίσουν οι μάρκες του Luksha για να έχουμε την ‘φωτογραφία της χρονιάς’, αλλά κάτι τέτοιο μέχρι στιγμής δεν συνέβη.\nΟ Κοσσοβάρος παίκτης μάλιστα δείχνει να το διασκεδάζει και ψηλώνει συνεχώς τον πύργο του!\nΛίγο πριν τις 4:00 τοπική και μετά από σχεδόν 20 levels ολοκληρώθηκε το event και νικητής αναδείχθηκε ο Marko Luksha.\nΠροηγήθηκαν αρκετές συζητήσεις για deal και χρειάστηκε να διακοπεί πολλές φορές το παιχνίδι μέχρι να επιτευχθεί οριστική συμφωνία.\nΗ κούραση είναι εμφανώς 'ζωγραφισμένη' στα πρόσωπα των τεσσάρων παίκτών όπως μπορείτε να δείτε και στην φωτογραφία. Κατευθυνόμαστε για λίγες μόνο ώρες στο ξενοδοχείο, καθώς το πρωί... προέχει η ενημέρωση με την καθημερινή ειδησεογραφία και το απόγευμα στις 16:00 αρχίζει το super satellite για το main event.\nΤα τελικά αποτελέσματα του €220 Warm-Up: (*deal)\n1: Marko Luksha - €3.900*\n2: Παναγιώτης Παναγιωτίδης - €1.920*\n3: Ivan Iliev - €1.820*\n4: Tomislav Pavlovich - €1.820*\n5: Αναστάσιος Παρίσης - €880\n6: Dusan Skorich - €660\nPLANET EARTH DAY 2\nΜε 30 λεπτά καθυστέρηση ξεκίνησε το σημερινό super satellite των €110 και αυτή είναι η τελευταία ευκαιρία για τους παίκτες που θέλουν να προκριθούν στο main event.\nΑρχικό stack οι 10.000 μάρκες, 20λεπτα τα levels, απεριόριστα rebuys για τα πρώτα έξι levels.\nΟ σημερινός προκριματικός διεξάγεται σε ειδικά διαμορφωμένη αίθουσα ακριβώς δίπλα στο cash games room, καθώς από τις απογευματινές ώρες κι έπειτα τα cash tables αναμένεται να… φουλάρουν.\nΑφήνοντας χθες το poker room γύρω στις 4 το πρωί υπήρχαν σε εξέλιξη 4 τραπέζια Texas και PLO!\nΤα τρία πρώτα levels ολοκληρώθηκαν, έχουμε έως τώρα 21 συμμετοχές, 8 rebuys και τρεις αποκλεισμούς.\nΔιακρίναμε στο field τους Νίκο Ζαχαράκη, Δημήτρη Δημητριάδη, Νίκο Σαχινίδη, Χάρη Ουσταμπασίδη και Marco Gasparovic (φωτο)


Super League: Η εικόνα της 7ης αγωνιστικής\nΕτικέτες: 7η αγωνιστική, Super League, Απόλλων Σμύρνης - ΠΑΣ Γιάννινα, Αστέρας Τρίπολης - Παναθηναϊκός, Ατρόμητος - Ιωνικός\n| 23.10.2021 | 23:10\nSuper League: Η εικόνα της 7ης αγωνιστικής. Βαθιά «ανάσα» πήρε ο Απόλλων, στα… τάρταρα ο Ατρόμητος που δείχνει πώς δεν μπορεί να αντιδράσει.\nΤέταρτο ματς μακριά από τη Λεωφόρο, τρίτη ήττα για το «τριφύλλι». Οι «πράσινοι» αυτή τη φορά πέτυχαν γκολ και μάλιστα προηγήθηκαν. Όμως, τα λάθη που έκαναν σε συνδυασμό με τη μεγάλη «δίψα» των παικτών του Αστέρα, έφεραν την ανατροπή και τη νίκη για τους Αρκάδες. Super League: H εικόνα της 7ης αγωνιστικής\nSuper League: H εικόνα της 7ης αγωνιστικής\nΚερδισμένος της πρώτης ημέρας της αγωνιστική ήταν δεδομένα ο Αστέρας Τρίπολης. Μετά τη νίκη ανέβηκε στην 7η θέση, έχοντας 8 βαθμούς. Σημαντική άνοδος στη βαθμολογία και για τον Ιωνικό. Οι Νικαιώτες έφτασαν τους 8 βαθμούς, την ώρα που ο Ατρόμητος είναι ουραγός στη βαθμολογία. Χωρίς να μπορεί μέχρι στιγμής να αντιδράσει. Σε ό,τι αφορά τώρα τον Απόλλωνα, έκανε την πρώτη του νίκη και ανέβηκε στους 5 βαθμούς. Super League: H εικόνα της 7ης αγωνιστικής.\nSuper League: Αποτελέσματα – Πρόγραμμα (7η αγωνιστική)


Πτωτική η Ευρώπη μετά το αεροπορικό στην Ουκρανία\nΟ FTSE 100 αναμένεται να ανοίξει 31-32 μονάδες πτωτικός.\nΣήμερα δεν αναμένεται η δημοσίευση σημαντικών στοιχείων ή οικονομικών αποτελεσμάτων.\nΣύμφωνα με το Bloomberg, η Royal Bank of Scotland (RBS) παύει τη λειτουργία της μονάδας επισφαλών τίτλων, στο πλαίσιο του σχεδίου της για συρρίκνωση του τμήματος επενδυτικής τραπεζικής. Ωστόσο, λίγο αργότερα, εκπρόσωπος της Royal Bank of Scotland διέψευσε την είδηση και δήλωσε στο Reuters ότι η τράπεζα απλώς επαναφέρει το τμήμα στο προηγούμενο, μικρότερο μέγεθός του, και ότι δεν το κλείνει εντελώς.\nΗ Wall Street Journal ανέφερε ότι ο James West, αναλυτής μετοχών του κλάδου ενέργειας στην Barclays (BARC), αποχώρησε από την τράπεζα προκειμένου να αναλάβει επικεφαλής της International Strategy & Investment Group LLC.\nΣύμφωνα με αναφορές των μέσων ενημέρωσης, η Shire (SHP) και η Abbvie ενδέχεται να οριστικοποιήσουν το σχέδιο συγχώνευσής τους, αξίας 53 δισ. USD, σήμερα το πρωί.\nΟι Financial Times δημοσίευσαν ότι ο Stephen Hester, διευθύνων σύμβουλος της RSA Insurance Group (RSA), είναι αποφασισμένος για τη λήψη μέτρων προκειμένου να περικόψει τα ετήσια κόστη της επιχείρησης, συνολικού ύψους 2 εκατ. GBP, σχεδόν κατά 1/10, στο πλαίσιο του σχεδίου του για την αναδιοργάνωση της εταιρείας.\nΟι ασιατικές αγορές κινούνται κυρίως πτωτικά σήμερα το πρωί, καθώς η πτώση του μαλαισιανού επιβατικού αεροσκάφους στα σύνορα Ρωσίας-Ουκρανίας και η εισβολή στη Λωρίδα της Γάζας από το Ισραήλ επέδρασαν αρνητικά στη διάθεση ανάληψης κινδύνου των επενδυτών.\nΣτην Ιαπωνία, οι εξαγωγικές εταιρείες Mazda Motor (7261), Toyota Motor (7203) και Sony Corporation (6758) σημείωσαν απώλειες. Η Sharp Corporation (6753) υποχώρησε μετά από αναφορές ότι πρόκειται να δημοσιεύσει καθαρές ζημίες τριμήνου ύψους μεγαλύτερου των 10 δισ. JPY. Στις 05:00 GMT, ο δείκτης Nikkei 225 κατέγραφε πτώση 1,2%, διαπραγματευόμενος στις 15.191,3 μονάδες.\nΣτη Νότιο Κορέα, η Samsung Heavy Industries (010140) ενισχύθηκε όταν η εταιρεία διασφάλισε συμφωνία ύψους 741 δισ. KRW για την κατασκευή έξι πλοίων μεταφοράς αερίου.\nΜετοχές στις ΗΠΑ: Πτωτική διαπραγμάτευση των ΣΜΕ\nΣτις 05:00 GMT, τα συμβόλαια μελλοντικής εκπλήρωσης του δείκτη S&P 500 διαπραγματεύονταν με απώλειες 2,1 μονάδων.\nΟι βασικοί οικονομικοί δείκτες που αναμένεται να ανακοινωθούν σήμερα είναι ο δείκτης καταναλωτού συναισθήματος Reuters/Michigan και ο δείκτης Leading Indicator.\nΟι εταιρείες General Electric (GE), Honeywell International (HON), Bank of New York Mellon (BK), Johnson Controls (JCI), VF Corp (VFC) και Kansas City Southern (KSU) θα ανακοινώσουν σήμερα τα οικονομικά τους αποτελέσματα.\nΚατά τη διάρκεια συναλλαγών μετά τη λήξη της κανονικής συνεδρίασης χθες, η Advanced Micro Devices (AMD) υποχώρησε κατά 19% αφού τα προσαρμοσμένα κέρδη β' τριμήνου της εταιρείας διέψευσαν τις προσδοκίες της αγοράς. Η International Business Machines (IBM) υποχώρησε επίσης, κατά 2%, παρά τα καλύτερα από τα αναμενόμενα αποτελέσματα β' τριμήνου. Η Hewlett-Packard (HPQ) σημείωσε πτώση 0,4%. Η εταιρεία ανακοίνωσε τον διορισμό της Meg Whitman ως προέδρου του διοικητικού συμβουλίου. Η Google (GOOG) κατέγραψε άνοδο 1%, αφού οι πωλήσεις της στο β' τρίμηνο ξεπέρασαν τις προσδοκίες της αγοράς.\nΕχθές, ο δείκτης S&P 500 σημείωσε πτώση 1,2% κατά την κανονική συνεδρίαση, καθώς οι ανησυχίες γεωπολιτικής φύσης κορυφώθηκαν μετά την είδηση ότι ένα επιβατικό αεροσκάφος των μαλαισιανών αερογραμμών καταρρίφθηκε κοντά στα σύνορα Ουκρανίας-Ρωσίας και την ανακοίνωση από το Ισραήλ ότι ξεκίνησε επίθεση από εδάφους στη Λωρίδα της Γάζας. Η SanDisk (SNDK) σημείωσε πτώση 13,6% όταν οι προβλέψεις εσόδων γ' τριμήνου της κινήθηκαν χαμηλότερα από τις εκτιμήσεις της αγοράς. Η Microsoft (MSFT) σημείωσε άνοδο 1%, όταν αποκάλυψε ότι σχεδιάζει να κλείσει τα Xbox Entertainment Studios και να περικόψει έως και 18.000 θέσεις εργασίας μέσα στον επόμενο χρόνο.\nΟι δείκτες DAX και CAC αναμένεται να ανοίξουν με πτώση 35-68 και 33 μονάδων, αντίστοιχα.\nΤο ισοζύγιο τρεχουσών συναλλαγών της Ευρωζώνης αποτελεί τον βασικότερο οικονομικό δείκτη που θα ανακοινωθεί σήμερα.\nΟι εταιρείες MME Moviement AG (MME), Arise AB (ARISE), Betsson AB (BETSB) και Boliden AB (BOL) θα ανακοινώσουν σήμερα τα αποτελέσματά τους.\nΣύμφωνα με το Bloomberg, η Allianz SE (ALV) αποτελεί τον βασικό ασφαλιστικό φορέα που καλύπτει το επιβατικό αεροσκάφος των μαλαισιανών αερογραμμών τύπου Boeing 777 που καταρρίφθηκε πάνω από την ανατολική Ουκρανία χθες, προκαλώντας τον θάνατο όλων των 298 επιβαινόντων.\nΗ Fed ίσως χρειαστεί να αυξήσει τα επιτόκια νωρίτερα από το αναμενόμενο, δηλώνει ο Bullard της Fed: Ο πρόεδρος της Ομοσπονδιακής Τράπεζας (Fed) του Σαιντ Λούις, James Bullard, δήλωσε ότι ο πληθωρισμός και η ανεργία στη χώρα έχουν αρχίσει να κινούνται προς φυσιολογικά επίπεδα, και ότι η Fed ενδέχεται να χρειαστεί να προχωρήσει σε αύξηση των επιτοκίων «το νωρίτερο δυνατόν». Επιπλέον, δήλωσε ότι η κανονικοποίηση της νομισματικής πολιτικής μπορεί να απαιτήσει αρκετό χρόνο.\nΤα πρακτικά της BoJ δεν προσφέρουν περαιτέρω ενδείξεις για επιπλέον τόνωση: Τα πρακτικά από την τελευταία συνεδρίαση νομισματικής πολιτικής της Τράπεζας της Ιαπωνίας (BoJ) δεν έδωσαν κανένα στοιχείο για το αν η τράπεζα εξετάζει το ενδεχόμενο διεύρυνσης του προγράμματος ποσοτικής χαλάρωσης. Σύμφωνα με τα πρακτικά, τα μέλη της BoJ είναι ευχαριστημένα με τον ρυθμό οικονομικής ανάκαμψης της χώρας και εκτιμούν ότι η ανάκαμψη θα συνεχιστεί. Ωστόσο, στα πρακτικά τονίζονται οι ανησυχίες για τις εξαγωγές και διατυπώνεται ότι οι γεωπολιτικοί κίνδυνοι που προκύπτουν από την Ουκρανία και το Ιράκ πρέπει να παραμείνουν υπό παρακολούθηση.\nΟι τιμές κατοικιών στην Κίνα αυξάνονται: Σε ετήσια βάση, ο δείκτης τιμών κατοικιών στην Κίνα αυξήθηκε κατά 4,2% τον Ιούνιο, σε σχέση με την αύξηση 5,6% που δημοσιεύθηκε τον προηγούμενο μήνα.


Προειλημμένη η απόφαση της κυβέρνησης για το άνοιγμα των σχολείων στις 10 Ιανουαρίου... Αθωράκιστα σχολεία, απροστάτευτοι μαθητές & εκπαιδευτικοί!!! - Meteora Voice\nHome / ΤΟΠΙΚΑ / Προειλημμένη η απόφαση της κυβέρνησης για το άνοιγμα των σχολείων στις 10 Ιανουαρίου... Αθωράκιστα σχολεία, απροστάτευτοι μαθητές & εκπαιδευτικοί!!!\nmeteoravoice Πέμπτη, Ιανουαρίου 06, 2022 ΤΟΠΙΚΑ\nΗ επιτροπή των εμπειρογνωμόνων συνεδρίασε ουσιαστικά για να ανακοινώσει, αυτά που είχε ήδη προαποφασίσει, η κυβέρνηση, και διέρρεε στα ΜΜΕ τις τελευταίες μέρες!!! Τη στιγμή που η μετάλλαξη «0» καλπάζει σε ολόκληρη την Ευρώπη και μαστίζει χώρες σε όλο τον κόσμο, η κυβέρνηση επιλέγει ξεκάθαρα για μία ακόμη φορά, να στείλει μαθητές και εκπαιδευτικούς ανοχύρωτους πίσω στα σχολεία.\nΟύτε κουβέντα φυσικά για παροχή ασφαλών μασκών ή μοριακών τεστ, όπως συμβαίνει σε άλλους χώρους με συνωστισμό, γιατί προφανώς δεν θέλει η Κυβέρνηση της ΝΔ ούτε αυτό το μικρό κόστος να αναλάβει. Η απόφαση-κοροϊδία για το άνοιγμα των σχολείων χωρίς κανένα ουσιαστικό μέτρο ήταν ειλημμένη για αυτό και είχε διαρρεύσει εδώ και καιρό σε όλα τα μέσα μαζικής ενημέρωσης. Ότι όμως δεν θα άλλαζε απολύτως τίποτα στα μέτρα για το ασφαλές άνοιγμα των σχολείων δεν το περίμενε πραγματικά κανείς. Είναι προφανές ότι η κυβέρνηση Μητσοτάκη, η Κυβέρνηση της Νέας Δημοκρατίας, εκτός από ανίκανη, είναι πλέον εγκληματικά ανεύθυνη και επικίνδυνη απέναντι στα παιδιά του ελληνικού λαού κι απέναντι στους εκπαιδευτικούς. Εμείς θα συνεχίσουμε να αγωνιζόμαστε για ανοιχτά αλλά και ασφαλή υγειονομικά σχολεία και καλούμε να συστρατευτούν όλες οι δυνάμεις γύρω από αυτόν τον κοινό αγώνα.\nΠροειλημμένη η απόφαση της κυβέρνησης για το άνοιγμα των σχολείων στις 10 Ιανουαρίου... Αθωράκιστα σχολεία, απροστάτευτοι μαθητές & εκπαιδευτικοί!!! Reviewed by meteoravoice on Πέμπτη, Ιανουαρίου 06, 2022 Rating: 5


Wide pants: Τα στυλ και οι trending συνδυασμοί τώρα | VOGUE.GR\nΤα styling tricks για να δείχνετε πάντα chic με το φαρδύ παντελόνι.\nΤις τελευταίες σεζόν οι στενές γραμμές έχουν δώσει τη θέση τους στις baggy, όχι μόνο στα τζιν, αλλά και στα υφασμάτινα παντελόνια. Το wide pant πλέον είναι μέρος του καθημερινού στυλ και όχι μόνο του γραφείου, συνδυάζει ελευθερία και κομψότητα και γίνεται ο πρωταγωνιστής της σύγχρονης γκαρνταρόμπας. Πώς θα του δώσουμε την απαραίτητη chic διάθεση για τα επόμενα street style μας;\nΗ Vogue συγκέντρωσε τα στυλ και τους συνδυασμούς με wide pants που θα υιοθετήσουμε όλο το χειμώνα και για κάθε περίσταση.\nΗ συλλογή SS22 του Lorenzo Serafini, μας απέδειξε πως τα baggy παντελόνια μπορούν να είναι low rise και από τόσο ανάλαφρο ύφασμα που ακολουθεί τις κινήσεις του σώματος. Συνδυάστηκαν με platform shoes, δίνοντας πόντους ύψους στη σιλουέτα και έτσι έγιναν μέρος του βραδινού look.\nΣτο show του οίκου Miu Miu, τα baggy παντελόνια παρουσιάστηκαν σε neutral αποχρώσεις και συνδυάστηκαν με μπλε πλεκτά, διαμορφώνοντας το νέο office style.\nH Victoria Beckham ήταν πάντα fan του wide pant σε tailored γραμμή και αρκετά φαρδύ και ψηλόμεσο για να κολακεύει το σώμα της. Μπορεί η designer να το συνδυάζει με γκρι σακάκι, από μέσα όμως φορά μια μεταξωτή θηλυκή πουκαμίσα και έτσι το στυλ είναι super feminine.\nΑυτό το χειμώνα θα φορέσουμε το baggy παντελόνι και με Chelsea μποτάκια ή combat boots. Προσθέστε στο στυλ ένα oversized πανωφόρι και έχετε μια κομψή σοφιστικέ εμφάνιση.\nΣτις βραδινές εξόδους μπορείτε να προσθέσετε στο αυστηρό wide παντελόνι ένα διαφανές τοπ που θα τονίζει τη γραμμή σας.\nΥιοθετήστε ένα tonal look που φέτος είναι τάση φορώντας διαφορετικές γήινες αποχρώσεις. Επιλέξτε το σκούρο χρώμα για το κάτω μέρος του σώματος, μέσα από ένα καφέ παντελόνι.\nΔιαβάστε επίσης | Τα off-shoulder τοπ είναι το new sexy του χειμώνα\nBAGGY ΠΑΝΤΕΛΟΝΙ STREET STYLE TRENDS WIDE PANTS ΣΥΝΔΥΑΣΜΟΙ ΤΑΣΕΙΣ ΧΕΙΜΩΝΑΣ 2022


Όνειρα...τα κυνηγάς ή απλά ελπίζεις; - Κρητικού Μαρίνα\npost-template-default,single,single-post,postid-12472,single-format-image,eltd-core-1.1.1,flow child-child-ver-1.0.0,flow-ver-1.3.6,eltd-smooth-scroll,eltd-smooth-page-transitions,ajax,eltd-blog-installed,page-template-blog-standard,eltd-header-type2,eltd-sticky-header-on-scroll-down-up,eltd-default-mobile-header,eltd-sticky-up-mobile-header,eltd-dropdown-default,wpb-js-composer js-comp-ver-5.0.1,vc_responsive\nΌλοι στη ζωή μας κάνουμε ή κάναμε κάποια στιγμή όνειρα. Η οικονομική κρίση των τελευταίων ετών, έχει κόψει σε μερικούς τα φτερά και συνεπώς και το δικαίωμα να ονειρεύονται, ενώ άλλοι συνεχίζουν να κάνουν όνειρα και πολλές φορές και να τα υλοποιούν παρά τις δυσμενείς οικονομικές συνθήκες. Πόσο όμως κυνηγάμε τα όνειρα μας και πιστεύουμε στον εαυτό μας και τις δυνάμεις μας;\nΟυσιαστικά λοιπόν, αξίζω σημαίνει ότι μπορώ να πετύχω και τα όνειρα μου. Αξίζω να είμαι ευτυχισμένος και να κάνω τα όνειρα μου πραγματικότητα. Αξίζω ένα καλύτερο αύριο και θα το διεκδικήσω. Δεν θα παραμείνω να ελπίζω, αλλά θα εξαντλήσω κάθε πιθανό πόρο για να το πετύχω!\nΠηγή φωτογραφίας: www.boro.gr\nΗ άγνωστη σχέση χαμηλής αυτοεκτίμησης και καρκίνου του δέρματος


Στεγνώνουν ή τσούζουν τα μάτια σου; 5 Tips που θα σε βοηθήσουν - evros24.gr\nΜπορεί αυτή η συμβουλή να βρίσκεται σε σχεδόν κάθε είδους άρθρο υγείας ωστόσο η επαρκής πρόσληψη νερού είναι το Α και το Ω για την καλή ενυδάτωση ολόκληρου του οργανισμού και, κατ’επέκταση, των ματιών. Η γενική οδηγία είναι τα 8 ποτήρια την ημέρα ωστόσο αν έχεις συνηθίσει να πίνεις πολύ λιγότερο ξεκίνα με 5 και σταδιακά αύξησε την ποσότητα.\nΤα γυαλιά ηλίου δεν είναι μονάχα για το καλοκαίρι αφού λειτουργούν προστατευτικά ενάντια στον αέρα, τις υψηλές ή χαμηλές θερμοκρασίες, την υγρασία, την ξηρή ατμόσφαιρα και την ατμοσφαιρική ρύπανση. Επιπλέον, ο ήλιος, ιδίως στη χώρα μας, συνεχίζει να είναι έντονος καθ’όλη τη διάρκεια του χρόνου επιβαρύνοντας περαιτέρω τα ευαίσθητα μάτια.\nΧρησιμοποίησε καθημερινά φυσικά δάκρυα\nΣτην καθημερινή μάχη ενάντια στην ξηροφθαλμία ο μεγαλύτερός σου σύμμαχος δεν είναι άλλος από τα φυσικά δάκρυα που παρέχουν στα μάτια σου την ενυδάτωση και τη φροντίδα που τους αξίζει. Κάθε φορά που νιώθεις πως τα μάτια σου σε κόβουν ή τσούζουν, ρίξε μία σταγόνα φυσικά δάκρυα σε κάθε μάτι (Προσοχή! Πάντα με καθαρά χέρια) και κάνε ένα μικρό ολιγόλεπτο διάλειμμα για να τα ξεκουράσεις.


vasilis Blogs : Γιώτα Νέγκα\nΗ Γιώτα Νέγκα γεννήθηκε στην Αθήνα στις 31 Αυγούστου και μεγάλωσε στο Αιγάλεω και στον Κορυδαλλό, με καταγωγή των γονέων της από την Πάτρα και την Τρίπολη.\nΟ πατέρας της έπαιζε ερασιτεχνικά μπουζούκι και η μητέρα της τραγουδούσε, δημοτικά κυρίως. Από τα οκτώ της χρόνια η κλίση της στη μουσική και στο τραγούδι ήταν εμφανής στον οικογενειακό και φιλικό της περίγυρο. «Δεν σκέφτηκα ποτέ στη ζωή μου να γίνω τίποτα άλλο από τραγουδίστρια.\nΚανείς δεν έδειξε να εκπλήσσεται. Έμοιαζε να είναι η φυσική μου κατάληξη. Θυμάμαι μικρή γρατζουνούσα ένα μπουζούκι που είχαμε σπίτι και ονειρευόμουν ότι με ακούω στο ραδιόφωνο».\nΆκουσε μετά μανίας Καζαντζίδη, Μπιθικώτση, Νταλάρα, Αλεξίου, αλλά και Dire Straits, ανήκει δηλαδή –παράλληλα με τα άλλα– και στη ροκ γενιά αυτής της εποχής. Στα χρόνια του Λυκείου άρχισε να τραγουδάει σε χώρους που ήταν κάτι ανάμεσα στις παλιές μπουάτ και στις σημερινές μουσικές σκηνές. Το τραγούδι λοιπόν το υπηρετεί από τότε που ήταν μαθήτρια στο Λύκειο. «Δεν έχω κάνει άλλη δουλειά στη ζωή μου, αλλά άργησα να πω ότι το επάγγελμα που θα ακολουθήσω θα είναι τραγουδίστρια, έτσι απλά ήρθε από μόνο του, αβίαστα».\nΏσπου το 1992 δημιουργεί με μερικούς φίλους το «Έμμετρο» στο Μοσχάτο, μία μικρή μουσική σκηνή στην οποία δραστηριοποιείται η ίδια καλλιτεχνικά ως το 1996, τραγουδώντας από ροκ μπαλάντες μέχρι παραδοσιακά και από Χατζιδάκι μέχρι ρεμπέτικα, ένα σχολείο πειραματισμού. Τραγούδησε κάποιες σεζόν και στη Χίο, ένα αγαπημένο μέρος, όπου έκανε πολλούς φίλους και που τη θεωρεί ένα υποψήφιο μέρος για απόσυρση στο βάθος του χρόνου.\nΤα μικρά μαγαζάκια στις γειτονιές της Αθήνας και του Πειραιά έδωσαν τη θέση τους στα ρεμπετάδικα. Έτσι λοιπόν από το 1996 μέχρι το 2001 κάνει τον κύκλο της στα ρεμπετάδικα: Παλιά Μαρκίζα, Αστροφεγγιά, Δέκα Εντολές. Δίπλα σε δύο μεγάλους δάσκαλους που της έμαθαν πολλά. Αναφέρει τους Αντώνη Ρεπάνη και Σπύρο Λιόση. Επίσης συνεργάζεται και με άλλους σημαντικούς –για το χώρο– ανθρώπους όπως τον Νίκο Δημητράτο, την Μαρία Σουλτάτου, τον Νίκο Σαραγούδα κ.ά.\nΗ μια δουλειά μετά την άλλη, την έκαναν να νιώσει επαγγελματίας και αισθάνθηκε την ανάγκη να παρακολουθήσει μαθήματα τραγουδιού. Μαθήματα που συνεχίζει, στο Εθνικό Ωδείο με δασκάλα την κυρία Διαμαντοπούλου. «Δάσκαλος» και «δασκάλα», λέξεις που χρησιμοποιεί συχνά, αλλά πολύ προσεκτικά, η Γιώτα Νέγκα. Την Έλλη Πασπαλά χαρακτηρίζει φίλη και μιλά ζεστά και με αγάπη για την πρώτη τους συνεργασία στις Γραμμές. «Εμαθα τόσα πράγματα, ένιωσα άλλα τόσα και νομίζω ότι τα λόγια δεν φτάνουν για να εκφράσω την εκτίμησή μου για την Έλλη».\nΣιγά σιγά λοιπόν εδραιώθηκε μέσα της η πεποίθηση να ανοιχτεί και προς την κατεύθυνση της δισκογραφίας. Ωστόσο ως ιδιαίτερα προσγειωμένο άτομο, δεν θεωρεί κατάκτηση τη δισκογραφία. «Και χωρίς δίσκο τραγουδίστρια θα ήμουν. Άλλωστε, ποτέ μέχρι τώρα δεν είχα προσεγγίσει καμία εταιρεία» λέει με πείσμα. Αντιλαμβάνεται, όμως, ότι η πρώτη της δισκογραφική απόπειρα κυκλοφόρησε σε μια πολύ δύσκολη στιγμή για το ελληνικό τραγούδι. «Είναι, όντως. Όμως εγώ θα δώσω ανεξάρτητα τη μάχη μου. Θα ήθελα πολύ να νιώσω πως υπάρχει λίγο περισσότερος χώρος για όσους παρουσιάζουν κάτι υπεύθυνα κι από καρδιάς».\nΗ αναζήτηση για νέες φωνές από τον Παναγιώτη Καλαντζόπουλο και την Ευανθία Ρεμπούτσικα έφερε τη Γιώτα κοντά τους, αλλά και στη δισκογραφία. Συμμετέχει στις παραστάσεις τους στην Αθήνα και σε συναυλίες σε όλη την Ελλάδα μαζί και με την Έλλη Πασπαλά. Την επέλεξαν ανάμεσα σε αρκετούς για να προσπαθήσουν όλοι μαζί δισκογραφικά. Έτσι, με αφορμή μια ακρόαση στο Αερικό, γνωρίστηκε το 2001 με τον Παναγιώτη Καλαντζόπουλο και μέσα από πολλές δοκιμές, πρόβες, κτλ., βρέθηκε να ηχογραφεί τραγούδια του. Αισθάνεται ευγνωμοσύνη για τον Καλαντζόπουλο που της χάρισε τα τραγούδια του, με την έννοια ότι της έδωσε πρόσβαση στην σκέψη του, ενώ παράλληλα της έμαθε την αιτία που γράφονται τα τραγούδια. Επίσης, της πρόσφερε κάποια χαλαρότητα και την έκανε να νιώσει πως την εμπιστεύεται, πράγμα ιδιαίτερα σημαντικό για μια πρωτοεμφανιζόμενη στη δισκογραφία τραγουδίστρια.\nΤο 2003 κυκλοφορεί από τη νεοσύστατη δισκογραφική εταιρεία «Cantini» του Καλαντζόπουλου και της Ρεμπούτσικα το cd single με τίτλο «ΜΕ ΤΑ ΜΑΤΙΑ ΚΛΕΙΣΤΑ» που περιέχει το ομότιτλο τραγούδι σε στίχους και μουσική Παναγιώτη Καλαντζόπουλου, ένα δισκογραφικό ντεμπούτο που προκάλεσε ιδιαίτερη αίσθηση.\nΗ ίδια η ερμηνεύτρια περιγράφει την ευτυχή αυτή συγκυρία ως εξής: «– Το 2001, την Τσικνοπέμπτη, στην ακρόαση στο "Αερικό", ήταν η κατάλληλη στιγμή; Πείτε μου λίγο την ιστορία, πως το αποφασίσατε να πάτε, διότι το αποτέλεσμα είναι γνωστό... (σ.σ. τη διάλεξαν οι Ρεμπούτσικα, Καλαντζόπουλος και άρχισε η δισκογραφική της πορεία) – Σαφώς κάποιος που αποφασίζει να ασχοληθεί με το τραγούδι, ψάχνει την ευκαιρία να κάνει όλα αυτά που ονειρεύεται, πραγματικότητα.\nΚαθώς έχει μπει το τραγούδι στη ζωή μου και έχοντας δουλέψει αρκετά χρόνια στο "Έμμετρο", έχει αρχίσει να φουντώνει η ανάγκη μέσα μου να γνωρίσω καινούρια πράγματα. Στο "Έμμετρο" είχα την πολυτέλεια να πω από ροκ μπαλάντες μέχρι δημοτικά, όμως σε άλλα μαγαζιά δε μπορούσε να συμβεί το ίδιο. Στα ρεμπετάδικα λοιπόν έμαθα πάρα πολλά, όμως μετά από 2-3 χρόνια που άρχισα να γνωρίζω το αντικείμενο, άρχισα να καταλαβαίνω που στέκομαι και ότι ένα κομμάτι μου μόνο πατάει στο ρεμπέτικο, εγώ είμαι λαϊκή τραγουδίστρια. Έτσι ένιωσα την ανάγκη να κάνω κάτι άλλο. Στην αρχή δεν έβλεπα πολύ φως, όμως ήμουν ευχαριστημένη με την πορεία μου και δεν παραπονιόμουν.\nΚάποια στιγμή χτυπάει το τηλέφωνο, δυο μέρες πριν την Τσικνοπέμπτη του 2001, και με ενημερώνουν από το Εθνικό Ωδείο, όπου φοιτώ, ότι γίνεται μια ακρόαση και έχουν έρθει σε επαφή με τη δασκάλα μου την κυρία Διαμαντοπούλου για να προτείνει άτομα που θα ενδιαφέρονταν να λάβουν μέρος. Τους ευχαριστώ, αλλά μέσα μου δεν ήμουν σίγουρη, εάν θα πήγαινα. Το ήθελα μεν, αλλά ήμουν αναποφάσιστη. Και σε εκείνο το σημείο, χτυπάει ξανά το τηλέφωνο και είναι ο οργανωτής, ο οποίος ήθελε να ρωτήσει κάποια πράγματα σχετικά με τα πρακτικά της συμμετοχής μου.\nΕκεί κατάλαβα ότι ήταν σοβαρό και αποφάσισα να πάω. Πήγα τελευταία, ήμουν κουρασμένη, διότι δούλευα εκείνες τις μέρες, αλλά το γεγονός ότι το πρώτο άτομο που συνάντησα ήταν ο Γιάννης ο Φιλιππουπολίτης, συνεργάτης των παιδιών (σ.σ. Ρεμπούτσικα και Καλαντζόπουλος) αλλά και δικός μου με χαλάρωσε. Λέω το "Αυτή νύχτα μένει" του Σταμάτη Κραουνάκη, κάνω να κατέβω και μια φωνή μου λέει "Θα μας πείτε άλλο ένα;". Είπα άλλα δύο και μετά από καμιά 20αριά μέρες πήρε τηλέφωνο ο Παναγιώτης και μου πρότεινε να δοκιμάσουμε το "Με τα μάτια κλειστά"».\nΑμέσως μετά εμφανίζεται δίπλα στον Γεράσιμο Ανδρεάτο σε παραστάσεις στη μουσική σκηνή «Zoom» στην Πλάκα, ενώ την άνοιξη του 2004 ξεκινάει την πολύ επιτυχημένη συνεργασία της με την ορχήστρα Εστουδιαντίνα Νέας Ιωνίας Μαγνησίας.\nΤο 2004 κυκλοφορεί από την εταιρεία «Cantini» τον πρώτο προσωπικό της δίσκο με τραγούδια του Βαγγέλη Κορακάκη και τίτλο «ΤΟ ΒΕΛΟΣ». Από τους «Άρχοντες» του ΄88 μέχρι και σήμερα, με «Το βέλος» ο Βαγγέλης Κορακάκης κρατά εκείνα τα χαρακτηριστικά ως τραγουδοποιός που χαρακτήριζαν τους παλαιούς τραγουδοποιούς των λαϊκών τραγουδιών, λιτή και καθαρή ενορχήστρωση, στιχουργική ζωντανή και άμεση. Στην προκειμένη περίπτωση συνδυασμένη με μία εξαιρετική λαϊκή φωνή, αυτή της Γιώτας Νέγκα, η οποία κατά πως φαίνεται έχει μεγάλο δρόμο να διανύσει στο λαϊκό μας τραγούδι.\nΌλη αυτή η χημεία και σύνθεση δημιουργούν έναν από τους πιο ενδιαφέροντες σύγχρονους λαϊκούς δίσκους. Τα δέκα αυτά καθαρόαιμα λαϊκά τραγούδια θα ικανοποιήσουν τους φίλους του είδους, ενώ με τα τραγούδια αυτά πιστοποιείται άλλη μία φορά η αξία του Κορακάκη στον εν λόγω χώρο, ενώ η Γιώτα Νέγκα επιβεβαιώνει όλες μας τις ελπίδες για μια από τις σπουδαιότερες σύγχρονες λαϊκές φωνές.\nΟ χειμώνας του 2004 τη βρίσκει μαζί με την Εστουδιαντίνα στη σκηνή της «Ακτής Πειραιώς» και στο Fix Community της Θεσσαλονίκης στο πρόγραμμα «Της Ελενίτσας...» με την Ελένη Τσαλιγοπούλου, αλλά και τους Δημήτρη Ζερβουδάκη και Παναγιώτη Λάλεζα. Όσον αφορά στο δισκογραφικό χώρο, συμμετέχει κάνοντας δεύτερη φωνή στον δίσκο του Βαγγέλη Κορακάκη με τον Γεράσιμο Ανδρεάτο «Απ' την αγάπη γυρίζω μόνος», καθώς και στον δίσκο του Οδυσσέα Τσάκαλου «Φυλακή με ορθάνοιχτη πόρτα» ερμηνεύοντας το τραγούδι «Τι να του συμβαίνει».\nΕχει βαθιά, λαϊκή φωνή και το καμαρώνει: «Είναι τόσο παρεξηγημένος ο όρος "λαϊκό τραγούδι" πια. Εγώ είμαι λαϊκή τραγουδίστρια, αλλά με την παλιά έννοια» λέει γελώντας. «Προτεραιότητά μου είναι να λέω καλά τραγούδια. Αν αυτά έχουν λαϊκές αποχρώσεις, ακόμα καλύτερα». Όλοι λοιπόν της λένε πως είναι λαϊκή τραγουδίστρια. Αλλά και η ίδια πιστεύει πως –ό,τι και να πει θα έχει λαϊκές αποχρώσεις με την έννοια πως, όταν προσεγγίζει ένα τραγούδι, το κάνει με λαϊκό τρόπο, που –πέρα από την τεχνοτροπία– έχει να κάνει με πολλές παραμέτρους, ακόμη και με την άρθρωση. Είναι, πιστεύει, μια σύνθετη διαδικασία που όμως δεν εξαντλείται αποκλειστικά στο είδος τραγουδιού που συνηθίσαμε να λέμε λαϊκό.\nΤο 2005 την βρίσκει να συμμετέχει στον δίσκο του Μανώλη Γαλιάτσου «Του Μάγου τα παιχνίδια» ερμηνεύοντας «Το αόρατο αστέρι», στον δίσκο της Ελένης Τσαλιγοπούλου «Αγαπημένο μου ημερολόγιο» κάνοντας φωνητικά, καθώς και σε μία συλλογή του περιοδικού «Δίφωνο» (τχ.116) με παραδοσιακά τραγούδια.\nΗ συνεργασία της Γιώτας Νέγκα με το ζεύγος Ρεμπούτσικα-Καλαντζόπουλος συνεχίζεται πέρα από τη δισκογραφία και επί σκηνής. Ήδη από το 2002 έχουν αρχίσει οι κοινές εμφανίσεις της τετράδας Καλαντζόπουλος - Ρεμπούτσικα - Πασπαλά - Νέγκα και με το πέρασμα του χρόνου, η παρέα αυτή δένεται ολοένα και περισσότερο, φέρνοντας το θαυμαστό αποτέλεσμα ενός «τσίρκου κάλπικου»…\nΈτσι, λοιπόν, την περίοδο 2005-2006, οργανώνεται η παράσταση «Τσίρκο κάλπικο» η οποία αποτελείται από έναν πολύχρωμο θίασο καλλιτεχνών και περιοδεύει ανά την Ελλάδα. Δύο δημιουργοί (Ρεμπούτσικα, Καλαντζόπουλος), ένας τροβαδούρος (Λουδοβίκος των Ανωγείων), δύο τραγουδίστριες (Γιώτα Νέγκα, Έλλη Πασπαλά), ένας μεσόγειος ακορντεονίστας που τραγουδά (Κωστής Μαραβέγιας), εφτά πολυεθνικού ύφους μουσικοί και η Χάλκινη Ορχήστρα του Δρόμου, παιζοτραγουδούν, αφηγούνται, ζωγραφίζουν, στολίζονται, παρελαύνουν…\nΝιώθει ευγνωμοσύνη γι' αυτούς τους ξεχωριστούς ανθρώπους που βρέθηκαν στο δρόμο της, καθώς της δίνουν: «Μια καινούρια ματιά στην αισθητική των πραγμάτων, δρουν και οι τέσσερις καταλυτικά στην πρωταρχική μου αισθητική. Είναι τέσσερις άνθρωποι που έχουν ζήσει διαφορετικές ζωές απ' ό,τι έχω ζήσει εγώ, ο Λουδοβίκος στα Ανώγεια που είναι πάρα πολύ σημαντικό, η Ευανθία και ο Παναγιώτης έχουν ζήσει στην Ευρώπη, έχουν ακούσει μουσικές, έχουν μια αισθητική επίσης χρωματισμένη με πάρα πολύ ενδιαφέρον, η Έλλη στην Αμερική…\nΌλα αυτά για μένα προσθέτουν απίστευτα χρώματα στην παλέτα της αισθητικής μου. Επίσης η εμπειρία τους στο χώρο όσον αφορά τη δισκογραφία είναι εξαιρετικά πολύτιμη για μένα».\nΕτικέτες ΝΕΓΚΑ ΓΙΩΤΑ


ΟΗΕ: Έχει έρθει η ώρα να αντιμετωπιστεί η ατμοσφαιρική ρύπανση ως απειλή στα ανθρώπινα δικαιώματα\nΠρώτη καταχώρηση: Τρίτη, 5 Μαρτίου 2019, 11:04\n«Για να γίνει κατανοητός ο αριθμός των επτά εκατομμυρίων: είναι περισσότεροι θάνατοι ετησίως από όσοι προκαλούνται συνολικά από πολέμους, φόνους, τη φυματίωση, το AIDS, τον HIV και την ελονοσία» τόνισε ο Μπόιντ μιλώντας στο Thomson Reuters Foundation.\n«Πρόκειται για μια παγκόσμια κρίση υγείας, η οποία πρέπει να αντιμετωπιστεί. Η ατμοσφαιρική ρύπανση παραβιάζει το δικαίωμα στη ζωή, στην υγεία, τα δικαιώματα των παιδιών και το δικαίωμα να ζει κάποιος σε ένα υγιές και βιώσιμο περιβάλλον» πρόσθεσε.\nΣε έκθεση που παρουσίασε τη Δευτέρα στο Συμβούλιο Ανθρωπίνων Δικαιωμάτων στη Γενεύη ο Μπόιντ προέβαλε μια σειρά μέτρων που μπορούν να λάβουν οι κυβερνήσεις για να περιορίσουν την ατμοσφαιρική ρύπανση.\nΑν και η ατμοσφαιρική ρύπανση έχει καταστροφικές επιπτώσεις σε παγκόσμιο επίπεδο, με τις περιθωριοποιημένες κοινότητες να είναι μεταξύ αυτών που επηρεάζονται πιο πολύ, πολλές χώρες παραβλέπουν το πρόβλημα, τόνισε ο ίδιος. Αυτό συμβαίνει εν μέρει επειδή η εμφανής ατμοσφαιρική ρύπανση έχει καθαρίσει, αφήνοντας πίσω τη μόλυνση που είναι πιο δύσκολο να δει κάποιος και πιο εύκολο να την αγνοήσει.\n«Έχουμε αντιμετωπίσει κάποιους τύπους μόλυνσης σε μερικά μέρη, οπότε πολλή από την ατμοσφαιρική ρύπανση που αντιμετωπίζουμε σήμερα ουδείς μπορεί να τη μυρίσει ή να τη δει. Είναι αυτά τα μικροσκοπικά σωματίδια που εισπνέουν οι άνθρωποι» εξήγησε ο Μπόιντ.\nΤα τελευταία 15 χρόνια γιατροί και επιστήμονες έχουν σημειώσει μεγάλες προόδους στην ανακάλυψη των βλαβερών επιπτώσεων που έχει η ατμοσφαιρική ρύπανση στην υγεία, καθώς συνδέεται με πολλές ασθένειες από καρδιαγγειακά προβλήματα και καρκίνο στον πνεύμονα ως νευρολογικές διαταραχές, περιλαμβανομένου του Αλτσχάιμερ.\nΈνα βασικό ζήτημα είναι να σταματήσει η χρήση άνθρακα για τη λειτουργία των εργοστασίων παραγωγής ενέργειας, κάτι που οι πλούσιες χώρες θα πρέπει να μπορέσουν να κάνουν έως το 2030. Ήδη πολλές χώρες, από τη Βρετανία έως τον Καναδά, έχουν συμφωνήσει να κάνουν αυτήν την αλλαγή.\nΣτην έκθεσή του ο Μπόιντ παρουσίασε τα βήματα που πρέπει να κάνουν οι χώρες για να «τηρήσουν τις υποχρεώσεις τους αναφορικά με τα ανθρώπινα δικαιώματα, μειώνοντας την ατμοσφαιρική ρύπανση σε αποδεκτά επίπεδα». Σε αυτά περιλαμβάνονται ο έλεγχος της ατμοσφαιρικής ποιότητας, ο εντοπισμός των βασικών αιτιών της ρύπανσης του αέρα και η εφαρμογή νομοθεσίας και κανόνων για τον περιορισμό της.\n«Αν οι κυβερνήσεις δράσουν για την αντιμετώπιση της ατμοσφαιρικής ρύπανσης, όχι μόνο θα σώσουν αμέσως ανθρώπινες ζωές, αλλά θα περιορίσουν σημαντικά και την κλιματική αλλαγή, καθώς τα δύο ζητήματα συνδέονται» κατέληξε ο Μπόιντ.\nΤελευταία ενημέρωση: Τρίτη, 5 Μαρτίου 2019, 11:20


TitormosNet | Παναιτωλικός - Ειδήσεις - Νέα - Παρασκήνιο: Πέταξε την ανατροπή στα... «σκουπίδια»\nΠέταξε την ανατροπή στα... «σκουπίδια»\nΈνας διαφορετικός Παναιτωλικός εμφανίστηκε σήμερα στην Προυσιωτίσσης, με τον Μάκη Χάβο να παρατάσσει μία ομάδα που πάλεψε και παρουσίασε σαφέστατη βελτίωση, συγκριτικά με τα όσα είχαμε δει τις πρώτες αγωνιστικές. Αν και κατόρθωσε να φτάσει στην ανατροπή, με γκολάρα του Μπαΐροβιτς, ο Τίτορμος για ένα ακόμη ματς έμεινε μακριά από τις νίκες, με την Α.Ε.Λ να φεύγει με τον βαθμό της ισοπαλίας από το Αγρίνιο (2-2).\nΗ ενδεκάδα που επέλεξε να παρατάξει ο Μάκης Χάβος ήταν ακριβώς αυτή που αναφέραμε χθες στον «αέρα» της εκπομπής «Παναιτωλικός... Κι όπου μας βγάλει», μέσα από τη συχνότητα του AgrinioWebRadio. Ο Γιαννακόπουλος ξεκίνησε κάτω από τα γκολπόστ με τους Γιοβάνοβιτς και Μαρσιάλ στα στόπερ. Στα δύο άκρα της άμυνας επιλέχθηκαν οι Σανιά και Λουσέρο, με τον τελευταίο να αγωνίζεται εν τέλει στη θέση που είδαμε να τον δοκιμάζει ο Μάκης Χάβος στις προπονήσεις της εβδομάδας. Σιέστεντ και Ταχάρ κάλυψαν τον άξονα, με τον Ντάλσιο μπροστά τους ως «δεκάρι». Ντίαζ και Αριγίμπι στις δύο πλευρές της επίθεσης, με τον Μοράρ στο «9». Η διάταξη του Παναιτωλικού σε σύστημα 4-2-3-1.\nΟ Παναιτωλικός μπήκε με διάθεση να πρεσάρει ψηλά στο γήπεδο. Το πρώτο τέταρτο είχε αρκετό τρέξιμο και αρκετά... φάουλ. Η ομάδα του Μάκη Χάβου έδειχνε διάθεση να παίξει «απλωτό» ποδόσφαιρο ενώ αρκετές φορές επιχείρησαν σέντρες οι ακραίοι του Παναιτωλικού (κάτι που δεν γινόταν ποτέ επί Κάστρο), δίχως ωστόσο αποτέλεσμα. Σταδιακά οι φιλοξενούμενοι άρχισαν να «παίρνουν μέτρα» στο γήπεδο, έχοντας σωστό πρέσινγκ και δυσκολεύοντας την ανάπτυξη του Παναιτωλικού. Στο 16' σουτ του Σεσέροβιτς πέρασε άουτ. Στο 27', η Α.Ε.Λ κέρδισε κόρνερ από τα δεξιά. Η εκτέλεση βρήκε το κεφάλι του Μόρα, που την «έστρωσε» στον Μιχαήλ. Εξ' επαφής αυτός σκόραρε, με κεφαλιά. Το γκολ αρχικά ακυρώθηκε ως οφσάιντ από τον κ. Φωτιά. Ωστόσο, μετά από έλεγχο και με τη χρήση του VAR, το γκολ μέτρησε, όπως και έπρεπε. Ο Παναιτωλικός είχε όμως την απάντηση άμεσα. Στο 31', σέντρα στην «καρδιά» της άμυνας της Α.Ε.Λ, ο Ταχάρ κατεβάζει τη μπάλα όμορφα για τον Μοράρ, και ο επερχόμενος Ντίας με δυνατό σουτ έκανε το 1-1. Λίγο αργότερα ο Παναιτωλικός διαμαρτυρήθηκε έντονα για πέναλτι, σε φάση που η μπάλα βρίσκει καθαρά το χέρι του Κάτσε, που είναι τεντωμένο. Ο Φωτιάς έδειξε «παίζετε» με τις αποδοκιμασίες να είναι εντονότατες. Ο Παναιτωλικός ήταν καλύτερος μετά την ισοφάριση, χάνοντας μάλιστα καλή στιγμή με σουτ του Σιέστεντ, λίγο πριν το τελευταίο σφύριγμα του διαιτητή για το πρώτο ημίχρονο.\nΣτο ξεκίνημα της επανάληψης, κι ενώ η Π.Α.Ε Α.Ε.Λ έβγαλε ανακοίνωση για τη διαιτησία(!) οι φιλοξενούμενοι ήταν καλύτεροι, δίχως να έχουν ωστόσο κάποια κλασσική ευκαιρία για γκολ, πέραν από ένα πρέσινγκ του Μιλοσάβλεβιτς στον Γιαννακόπουλο που παραλίγο να οδηγήσει σε λάθος. Ο Παναιτωλικός έχασε πολύ μεγάλη ευκαιρία με ένα φοβερό σουτ του Μοράρ να απομακρύνει ο Κρίστινσον σε κόρνερ. Από το κόρνερ αυτό, κεφαλιά του Λουσέρο πέρασε άουτ, κάνοντας δύο τις πολύ καλές στιγμές για την ομάδα μας. Ο Χάβος πέρασε στο γήπεδο τον Ρομάν αντί του Ντάλσιο επιχειρώντας να «φρεσκάρει» το σχήμα του. Λίγο αργότερα, ο Μοράρ έδωσε τη θέση του στον Μπαΐροβιτς και ο «Ζλάταν των Φτωχών» στην πρώτη του επαφή με την μπάλα πέτυχε ένα φοβερό γκολ, δίνοντας στον Παναιτωλικό το προβάδισμα. Η χαρά όμως κράτησε λίγα λεπτά. Από χτύπημα φάουλ στην περιοχή του Παναιτωλικού, ο Μόρας εκμεταλλεύτηκε την κακή έξοδο του Γιαννακόπουλου και με κεφαλιά έκανε το 2-2, στο 80'. Στα υπολειπόμενα λεπτά τίποτα δεν άλλαξε, με τις ομάδες να μοιράζονται τους βαθμούς.\nΠολύ καλή η παρουσία του Μαρσιάλ στην άμυνα, ο μοναδικός που «διασώθηκε» ουσιαστικά από τη συνολικά κακή αμυντική εικόνα της ομάδας.\nΚαλή χημεία έδειξε το δίδυμο Ταχάρ και Σίεστεντ στον άξονα, κάνοντας τον Παναιτωλικό πολύ πιο σκληροτράχηλο από ότι είχαμε συνηθίσει.\nΤο κοουτσάρισμα του Μάκη Χάβου. Σωστές αλλαγές και προσπάθεια να παρουσιάσει έναν διαφορετικό Παναιτωλικό, που εκμεταλλεύεται όλο το πλάτος του γηπέδου και έχει καλύτερες αλληλοκαλύψεις.\nΗ παρουσία οπαδών και των δύο ομάδων στο γήπεδο (λίγοι φίλοι της Α.Ε.Λ βρέθηκαν στη μικρή κερκίδα εμφανώς κατόπιν συνεννόησης με οπαδούς του Παναιτωλικού ), δίχως να δημιουργηθεί το παραμικρό.\nΟ Παναιτωλικός δέχεται πάλι γκολ από λανθασμένη εκτίμηση του τερματοφύλακά του. Πότε ο Κνετ, πότε ο Γιαννακόπουλος. Έτσι και σήμερα και δυστυχώς κρίμα, διότι η εμφάνιση της Λαμίας είχε δημιουργήσει θετική ψυχολογία για τον Νίκο.\nΔύο τέρματα από στατικές φάσεις στο παθητικό του Παναιτωλικού για απόψε, «φωνάζουν» ότι υπάρχει πασιφανέστατο ζήτημα στα μετόπισθεν.\nΞεκάθαρο το πρόβλημα φυσικής κατάστασης της ομάδας, που δυσκολεύεται πολύ να διατηρήσει το ρυθμό της μετά τη μία ώρα αγώνα.\nΟ Αμρ Ουάρντα δε φημίζεται για τους καλούς του τρόπους. Δυστυχώς, ακόμη και στο Αγρίνιο, που πρακτικά «έφτιαξε» το όνομά του, φρόντισε να επιβεβαιώσει την κακή του φήμη, βρίζοντας φίλαθλο του Παναιτωλικού στη μεγάλη κερκίδα σε άπταιστα ελληνικά.\nΜέτριες εμφανίσεις από Μοράρ, Σανιά, «ψαχνόταν» ο Ντάλσιο.\nΗ διαιτησία του ρέφερι Φωτιά είχε τα «θεματάκια» της. Αρκετά «εύκολα» φάουλ δόθηκαν, συντελώντας στη διαμόρφωση ενός κακού ρυθμού παιχνιδιού, ιδίως στην επανάληψη. Η μεγαλύτερη συζήτηση προκύπτει για τη φάση του Κάτσε, όπου η μπάλα καθαρά βρίσκει το χέρι του Αλβανού μέσου εντός περιοχής. Πρωτίστως αυτή έχει βρει στο πόδι του και ο διαιτητής θεωρεί ότι δεν υπάρχει πρόθεση, αν και βέβαια η πορεία της μπάλας αλλάζει από το χέρι που βρίσκεται σε ανάταση. Αίσθησή μας είναι ότι θα μπορούσε να είχε δοθεί παράβαση. Μπόλικες οι κίτρινες κάρτες, σε ένα «σκληρό» παιχνίδι.\nΕξαιρετική παρουσία είχε ο Σιέστεντ για τον Παναιτωλικό. Ο Σουηδός έδειξε εξαιρετικά στοιχεία στο χώρο του κέντρου και πραγματικά βοήθησε σημαντικά στο να «μεταμορφωθεί» ο Παναιτωλικός σε αυτόν τον «νευραλγικό» χώρο. Η μπάλα περνούσε συνεχώς από τα πόδια του, είχε σταθερότητα και ξεχώρισε από το σύνολο των παικτών του Μάκη Χάβου.\nΟ Παναιτωλικός ήθελε τη νίκη και μόνο τη νίκη σήμερα. Για μια ακόμη φορά δεν κατόρθωσε να την πάρει. Η ομάδα ήταν σαφώς βελτιωμένη συγκριτικά με τις προηγούμενες αγωνιστικές ωστόσο ορισμένες τρανταχτές αδυναμίες παραμένουν και δυστυχώς... στοιχίζουν. Δεν υπάρχει περιθώριο για ατομικά λάθη. Δεν έχει την πολυτέλεια ο Παναιτωλικός να κάνει ανατροπή και να χάνει μέσα σε ελάχιστα λεπτά το προβάδισμα του. Υπάρχουν πράγματα που σίγουρα ο Παναιτωλικός μπορεί να κρατήσει από τη σημερινή εμφάνιση αλλά το κυριότερο ζητούμενο ήταν η νίκη. Δεν ήρθε, η κρίση και η εσωστρέφεια συνεχίζονται, η βαθμολογία ή συγκομιδή παραμένει πενιχρή και η ψυχολογία... ζητούμενο ενόψει μιας συνέχειας Γολγοθά...\nΔημοσίευση από TitormosNet στις 11:16 μ.μ.


Καγκουρώ: Πολιτική βιβλιοθηκών στην Ελλάδα: λίγα σχόλια με αφορμή μια συνέντευξη\nΠολιτική βιβλιοθηκών στην Ελλάδα: λίγα σχόλια με αφορμή μια συνέντευξη\nΠολύ ενδιαφέρουσα και μεστή η συνέντευξη του κ. Κωνσταντίνου Στάικου στο περιοδικό «ο αναγνώστης» και στο Γιάννη Μπασκόζο και δεν θα μπορούσε να μην είναι άλλωστε. Είναι ο άνθρωπος, ο ακάματος ερευνητής της ιστορίας του βιβλίου και των βιβλιοθηκών, που μας έχει φωτίσει με τον πλούτο που κουβαλούν οι βιβλιοθήκες στο διάβα των αιώνων. Θα ήθελα εδώ, με κάθε σεβασμό στην άποψη και στο έργο του, να παραθέσω, ως αφορμή, λίγα σύντομα και καλοπροαίρετα σχόλια:\nΣυμφωνώ απόλυτα ότι η ελληνική πολιτεία δεν υποστήριξε τις βιβλιοθήκες ουσιαστικά, δεν υπήρξε εθνική πολιτική βιβλιοθηκών ποτέ (ακόμη και τότε που έρεαν τα χρήματα από τα ευρωπαϊκά προγράμματα) και φτάσαμε σήμερα ν' αναρωτιόμαστε ποιος είναι ο ρόλος των βιβλιοθηκών (σήμερα βέβαια είναι ένα υπαρκτό ερώτημα και θα έπρεπε κι εμείς να έχουμε σοβαρούς προβληματισμούς όντως), αν πρέπει να πηγαίνουμε σε βιβλιοθήκη ή σε βιβλιοπωλείο κτλ. κτλ.\nΣυμφωνώ ότι οι ελληνικές βιβλιοθήκες δεν έχουν όλο τον πλούτο που χρειάζονται οι ερευνητές. Η αλήθεια είναι ότι δεν θα μπορούσαν κιόλας, φαντάζομαι ότι δεν εννοεί αυτό ακριβώς ο κ. Στάικος, άλλωστε γι' αυτό οι βιβλιοθήκες σε όλο τον κόσμο κάνουν λόγο για την ανάγκη επικοινωνίας, δικτύων κτλ. Ας μην υποτιμούμε πάντως την ανάγκη συγκέντρωσης και διάσωσης της "τοπικής βιβλιογραφικής παράδοσης", που όντως, όπως κι ο ίδιος λέει, μπορεί να είναι ελλιπής σε πολλές περιπτώσεις (ή αναξιοποίητη σε περισσότερες, δυστυχώς). Πάντως, για να μην παρεξηγούμαστε, οι δημόσιες βιβλιοθήκες ανά τον κόσμο δεν είναι και δεν (μπορούν να) έχουν ως μοντέλο τη New York Public Library.\nΣχετικά με τη μεταφορά της Εθνικής Βιβλιοθήκης και όλο αυτό το πανηγύρι, νομίζω νωρίτερα, χρόνια πριν, τότε έστω που παρουσιαζόταν η άποψη (ως δεδομένη όμως, και χωρίς ουσιαστική διαβούλευση) στα αμφιθέατρα (ΕΙΕ π.χ.), τότε θα μπορούσε κάτι να γίνει. Τώρα, νομίζω θα πρέπει όλοι να υποστηρίξουμε καταρχάς το προσωπικό και το Διευθυντή της Εθνικής Βιβλιοθήκης που έχουν επωμιστεί τεράστιο έργο και που η τυχόν αποτυχία του θα βαρύνει τις δικές τους πλάτες (η εύκολη λύση), να δηλώσουμε διαθέσιμοι και αυτοί να βρουν τρόπους να αξιοποιήσουν όσες δυνάμεις θέλουν και μπορούν! Μακάρι και η Πολιτεία να το έχει αντιληφθεί αυτό (επί της ουσίας, όχι - μόνο - ως υποχρέωση στον χορηγό).\nΑς μου επιτραπεί επίσης ένα σχολιάκι στην πρόταση «Η γλώσσα μας συνεχώς συρρικνώνεται, όμως, η αρχαιότητα εξακολουθεί να παραμένει στο επίκεντρο του διεθνούς ενδιαφέροντος σε κάθε επίπεδο: αρχαιολογικό, λογοτεχνικό, φιλοσοφικό, κοινωνικό, πολιτικό, καλλιτεχνικό κ.α.». Αν και είναι μεγάλο θέμα και δεν είμαι καθόλου ειδική να μιλήσω για τις σπουδές που σχετίζονται με την αρχαιότητα, θα ήθελα μόνο να επισημάνω ότι το σημείο «συρρίκνωση μιας γλώσσας» θέλει βασάνισμα, ότι η μη χρήση της εθνικής γλώσσας στη διεθνή έρευνα δεν είναι ελληνικό φαινόμενο και να παραπέμψω, ως ενδεικτικό παράδειγμα, στην ημερίδα και στα συμπεράσματά της που οργανώθηκε στην Αθήνα το 2013 από την Ελληνική Εταιρεία Ορολογίας (ΕΛΕΤΟ) και την αντίστοιχη Ευρωπαϊκή Ένωση (EAFT) με θέμα "Οι Εθνικές Γλώσσες και η Ορολογία στην Ανώτατη Εκπαίδευση, στην Επιστήμη και στην Τεχνολογία" (σύντομη παρουσίαση εδώ). Δυστυχώς, το πρόβλημα είναι πολυδιάστατο (και δείτε τώρα με το Brexit που απασχολεί τι θα γίνει με την αγγλική γλώσσα!!!).\nΑλλά, για να ξαναγυρίσω στις βιβλιοθήκες και στη συνέντευξη του κ. Στάικου, επειδή, δυστυχώς, λέει αλήθειες, καλό θα ήταν να τις πάρουμε υπόψη (σε επίπεδο πολιτείας, αλλά και σε επίπεδο βιβλιοθήκης, δεν είπε κανείς ότι όλα και παντού τα πράγματα λειτουργούν ρολόι). Αυτό που λείπει νομίζω είναι να γνωρίζουμε και να καταλήξουμε τι θέλουμε και/ή τι μπορούμε ν’ αντέξουμε. Το κάνουμε;\nΕπίσης, ας μου επιτραπεί ένα τελευταίο σχόλιο, τώρα στο (πολύ καλό κατά τη γνώμη μου) περιοδικό. Ο τίτλος "Κ. Στάικος: Οι δημόσιες βιβλιοθήκες της χώρας ήταν πάντα ανεπαρκείς (συνέντευξη στον Γ.Ν.Μπασκόζο)" νομίζω αδικεί και τον κ. Στάικο και το περιοδικό και στέλνει ένα πολύ αρνητικό νόημα. Αναρωτιέμαι αν αυτό ήθελε να βγάλει ο συνεντευξιαζόμενος ή το περιοδικό.\nΑναρτήθηκε από Katerina Toraki στις 09:45\nΕτικέτες γλώσσα, δημόσιες βιβλιοθήκες, Εθνική Βιβλιοθήκη, ιστορία βιβλιοθηκών, πολιτική βιβλιοθηκών, Στάικος Κ.Σ.\nlibrarian 11 Ιανουαρίου 2017 - 1:48 μ.μ.\nΕνδιαφέρουσα και η συνέντευξη και όσα γράφεις Κατερίνα. Για εμένα είναι καλό να δημοσιεύονται απόψεις και κείμενα για τις βιβλιοθήκες ό,τι κι αν αυτά γράφουν.\nΕπιτέλους, πρέπει οι βιβλιοθήκες να γίνουν ευρέως γνωστές, να ενταχθούν στην καθημερινότητα μας, να μιλάμε γι' αυτές είτε μας αρέσουν είτε όχι, είτε τις χρησιμοποιούμε είτε όχι. Το πανηγύρι τις μετακόμισης είναι μια καλή αφορμή καθώς και το Ίδρυμα Νιάρχου σπαταλάει αρκετά χρήματα για το επικοινωνιακό κομμάτι.\nΌμως, γνωρίζουμε όλοι πολύ καλά ότι αν όλο αυτό αποτύχει το βάρος το έχει το κράτος και ο χορηγός κι όχι ο υπάλληλοι της βιβλιοθήκης. Φυσικά έχουν κι αυτοί μερίδιο ευθύνης, αλλά π.χ. μπορούμε να κατηγορήσουμε τον αποσπασμένο εκπαιδευτικό που δουλεύει σε μια δημόσια βιβλιοθήκη και δεν ξέρει τι πρέπει να κάνει ή το κράτος που τον φύτεψε εκεί χωρίς καν να του πει ποιος θα είναι ο ρόλος του;\nGT 12 Ιανουαρίου 2017 - 5:51 μ.μ.\nΣυμφωνώ με τα σχολία και του κ. Σταϊκου, αλλά και τα δικά σου Κατερίνα. Γίνονται όμως κάποιες προσπάθειες. Αδέξιες και ανεπαρκείς, αλλά γίνονται. Απλά το έχουμε πει πολλές φορές στον παρελθόν, το Ίδρυμα δεν είναι οι Βιβλιοθήκες της χώρας. Δεν είναι καν η ΕΒΕ. Ας αφήσουμε λίγο τα πράγματα σε χέρια καλών συναδέλφων για να δούμε. Δεν χρειάζεται δίκη προθέσεων.\nΚατερίνα Τοράκη 12 Ιανουαρίου 2017 - 10:20 μ.μ.\nΔίκη προθέσεων; Αν και θεωρώ ότι με προσβάλλει αν μου αποδίδεται γενικά, νομίζω ότι δεν είναι και το νόημα του συγκεκριμένου κειμένου.\nΓια τα υπόλοιπα συμφωνώ απόλυτα GT. Και με σένα librarian, αν και δεν είμαι σίγουρη ότι με τις βιβλιοθήκες αρκεί να γίνεται λόγος πολύς και κάτι θα βγει (σαν την παροιμία λέγε λέγε το κοπέλι...), αλλά κι αυτό χρειάζεται τέλος πάντων...\nGT 12 Ιανουαρίου 2017 - 10:52 μ.μ.\nΔεν αποδίδεται σε σένα ειδικά Κατερίνα. Είναι γενικότερο σχόλιο μου για το πως προσεγγίζουν μερικοί τι μπορεί να κάνει η ΕΒΕ στο νέο κτίριο, με νέους ανθρώπους, με νέους στόχους. Βλέπω πολλούς να προεξοφλούν αποτυχίες και να προεορτάζουν γι' αυτές. Όντως ξεφεύγει από το πνεύμα του δικού σου σχολιασμού, αλλά αγγίζει το κείμενο του κ. Σταϊκου.\nΣτέλλα Χατζημαρή 14 Ιανουαρίου 2017 - 12:06 μ.μ.\nΣυμφωνώ με τις παρατηρήσεις σου Κατερίνα – και επαυξάνω.\nΘα ήθελα να τονίσω τη σημασία και βαρύτητα της ύπαρξης οραματικού στόχου στις δημόσιες βιβλιοθήκες. Οι δημόσιες βιβλιοθήκες στις τοπικές κοινωνίες και η Εθνική Βιβλιοθήκη σε πανελλαδικό επίπεδο θα πρέπει να αποτελούν την παρακαταθήκη της πολιτιστικής παραγωγής, το βήμα μελέτης και ανάπτυξης της δημιουργικότητας όλων των πολιτών, το εφαλτήριο για την οικοδόμηση μελλοντικών επεξεργασιών. Υπάρχουν πολλοί άνθρωποι που μπορούν να υποστηρίξουν τέτοιες πρωτοβουλίες. Πολλοί από αυτούς είναι μέσα ή στο πλάι των βιβλιοθηκών – η Πολιτεία, νομίζω, πρέπει να τις εμπιστευθεί και να τις στηρίξει όπως καλύτερα μπορεί.\nΚατερίνα Τοράκη 15 Ιανουαρίου 2017 - 11:02 μ.μ.\nΎπαρξη οραματικού στόχου! Όμορφη κουβέντα και συχνά ζητούμενο. Μακάρι να μπει έτσι και από το νέο Γενικό Συμβούλιο Βιβλιοθηκών που μόλις πληροφορήθηκα ότι υπάρχει πλέον. Ας ευχηθούμε καλή δύναμη και καλά αποτελέσματα!\nΚατερίνα Τοράκη 17 Ιανουαρίου 2017 - 12:02 π.μ.\nΈχει ενδιαφέρον ο προβληματισμός που έχει αναπτυχθεί γύρω από τον ρόλο των βιβλιοθηκών ως στοιχείων του δημόσιου-κοινωνικού χώρου με αφετηρία σχετικό άρθρο του αρχιτέκτονα Χάρη Χεϊζάνογλου πριν από δύο χρόνια περίπου (https://katerinatoraki.blogspot.gr/2014/04/blog-post.html).


αττικο νοσοκομειο δερματολογικο - Απαντήσεις στο Rotise.gr\nΑποτελέσματα αναζήτησης ερωτήσεων\tαττικο νοσοκομειο δερματολογικο καλησπερα! θελω να ρωτησω, αν παω στο νοσοκομειο να επισκεφθω τον ανιψιο μου που νοσηλευεται με σταφυλοκοκκο ειναι ασφαλες? η κινδυνευω να κολλησω?\nβαρης κορωπιου δεξια κορωπιου αεροδρομιου και μπανεις αττικη οδο.βγαινεις στην εξοδο 2 μαγουλα θριασιο.κανεις αριστερα και μετα τον προαστιακο δεξια Διαβάστε περισσότερα...\tΣτο εξοχικο μου στην Αττικη εχω ενα πευκο.Θελω να το κοψω γιατι μου ριχνει τη μαντρα. Επιτρεπεται? Εχει προστιμο? Θελει αδεια??\nρώτα τον Δήμο Διαβάστε περισσότερα...\tΕιμαι η μονη που οταν πηγα στον δερματολογο για την ακμή, με τα φάρμακα και τις κρέμες τα σπυράκια μου εγιναν χειρότερα;\nΜην βιαζεσαι!! τα φαρμακα δεν κανουν θαυματα, θελουν το χρονο τους... Διαβάστε περισσότερα...\tΓιατί σε όλη την ΒΑ Αττική δεν υπάρχουν χώροι δημοσίων πάρκινγκ;;\nΜία φορά χρειάστηκε να πάω σε γιατρό και πήγα σε δημόσιο νοσοκομείο.Κρίμα που δεν υπέγραψα τότε να φύγω οικειοθελώς,τώρα θα είχα ησυχάσει. Διαβάστε περισσότερα...\tΦΟΙΤΗΤΡΙΑ ΣΤΗΝ ΑΤΤΙΚΗ ΨΑΧΝΕΙ ΕΡΓΑΣΙΑ\nΚαμία εταιρία (τουλάχιστον αξιόλογη) δεν καθεται να ψάξει εργαζόμενους! Συνήθως ο ενδιαφερόμενος χτυπάει την πόρτα της εταιρίας! Αν περιμένεις να βρεις δουλεια απο εδω μέσα τοτε εισαι βαθια νυχτωμένη! Διαβάστε περισσότερα...\tΞερει καποιος να με ενημερωσει πως μπορω να παω με μετρο στο Λαικο Νοσοκομειο?\nΘά πρέπει νά κατέβεις Αμπελοκήπους καί νά πάρεις από Φειδιπίδου δυό λεοφορεία πού πάνε για Γουδι,κατεβαίνεις στο Νοσοκομείο Παίδων καί από εκεί μέ τά πόδια στά φανάρια δεξιά σου μετά από μία στάση ειναι τό Λαικό νοσοκομείο. Διαβάστε περισσότερα...\tποιες παραλιες σας αρεσουν κοντα στην αττικη?\n...λίγο μετά το πόρτο ράφτη στο αυλάκι υπάρχει μια μικρή παραλία με μια ψαροταβέρνα αριστερά....μονο αυτή.... Διαβάστε περισσότερα...\tΠως θα πρέπει κατά τη γνώμη σας να αντιμετωπίζονται οι ομοφιλόφιλοι/αμφιφιλόφιλοι στο νοσοκομείο;\nΣπουδάζω νοσηλευτική και έχω να σας πω πως σε πολύ βαριές καταστάσεις όπως τροχαία με έκτακτα χειρουργία συνήθως ο ασθενής δεν έχει καν τις αισθήσεις του για να αρνηθεί... Αλλά και αυτοί που έχουν ντρέπονται δεν ντρέπονται είναι το τελευταίο που τους νοιάζει.... Σε ασθενείς που δεν μπορούν να αυτοεξυπηρετηθούν πλέον σπάνια βλέπεις ντροπές καθώς έχουν συνηθίσει να τους βλέπουν γυμνούς ακόμα και άτομα του αντίθετου φίλου αρκεί οι νοσηλευτές να μην κάθονται να ασχολούνται με το σώμα τους αντί γι... Διαβάστε περισσότερα...\tζητηση εργασιας καλοκαιρι 2014 αργυρουπολη αττικης\nΝαι κ εγώ ως αργυρουπολιτισσα ας πούμε θα σ πω, κ δε θα πάω να τσίμπησω εγώ τη θέση :Ρ Διαβάστε περισσότερα...\tεξυσα την ελια μου στο προσωπο και βγηκε δεν ειχα σημαδι για λιγεσ μερεσ αλλα κατι εμφανιστηκε εκει που ηταν η ελια και το αγγιξα και βγηκε , παλι δεν ειχα προβλημα και μετα απο λιγεσ μερεσ σχηματιστηκε ενα τεραστιο στρογγυλο σημαδι. ειναι επικυνδινο\nΤις ελιές δεν τις πειράζουμε.Ποτέ.Υπάρχει ο κίνδυνος να υπάρξει αιμορραγία αν πειραχτεί η ελιά.Άν είναι ενοχλητική ή αντιαισθητική μια ελιά,πάμε για αφαίρεση σε δερματολόγο.Αυτό χρειάζεται να γίνει τώρα,πρέπει να το κοιτάξει δερματολόγος μήπως χρειάζεται καυτηριασμό το σημείο για να μην αναπτυχθεί καινούργια και μεγαλύτερη ελιά. Διαβάστε περισσότερα...\tΗ Υπηρεσία Δημοσιονομικού Ελέγχου στην Νομαρχία Δυτ.Αττικής (έδρα Ελευσίνα) για τις ανάγκες του Λογιστικού τμήματος ενδιαφέρεται άμεσα για δύο σπουδαστέςΤΕΙ η ΙΕΚ που επιθυμούν να κάνουν πρακτική άσκηση με αμοιβή 340 ευρώ τηλ 2105562783\nΔές: http://www.youtube.com/watch?v=WC0h9Hr7-aw Διαβάστε περισσότερα...\tγεια σας! και έχω ήπια ακμή έχω δοκιμάσει πολλές κρέμες,σαπούνια κλπ για να απαλλαγώ από αυτήν αλλά δεν γίνεται τίποτα.Ο δερματολόγος μίας φίλης μου, πάνω κάτω έχουμε το ίδιο πρόβλημα της συνεστισε την dalacin kai stiefotrex ποια είναι πιο ισχυρή;\nκοιταξε πρεπει οπωσδηποτε να πας σε δερματολογο και να σου πει ο ιδιος τι κρεμα θα χρησιμοποιησεις,δεν εχουν ολοι το ιδιο προβλημα πιστεψε καλυτερα πηγαινε να σε δει καποιος δερματολογος!εγω απο τις δυο που ανεφερες εχω χρησιμοποιησει την stiefotrex για δυο μηνες περιπου τωρα απο τον απριλιο την χρησιμοποιουσα και ειδα μεγαλη διαφορα και γω ηπια σχετικα ακμη ειχα μη φανταστεις.ειναι πολυ καλη κρεμα τουλαχιστον για την δικια μου περιπτωση ηταν πολυ καλη.τωρα μου ειπε να την σταματησω και ολο τ... Διαβάστε περισσότερα...\tΚΑΘΑΡΕΣ ΠΑΡΑΛΙΕΣ ΑΤΤΙΚΗΣ\nενα διακανονισμο ισως, αν δεν μπορεις να το καταβαλλεις κας. Διαβάστε περισσότερα...\tΓειά σας! Θα με ενδιέφερε να υιοθετήσω κουτάβι west highland terrier.Υπάρχει τέτοια πιθανότητα?Και αν ναί που πρέπει να απευθυνθώ?Ευχαριστώ.\nΤα κουταβακια west highland terrier ειναι ακριβα κουταβια καθως οι τιμες ξεκινανε απο 400 ευρω. Οπως καταλαβαινεις ειναι πολυ δυσκολο να βρεις καποιον να σου χαρισει ενα ειτε να το υιοθετησεις. Επισης ειναι παρα πολυ ομορφα και δυσκολα καποιος θα τα αποχωριστει!!!! http://www.youtube.com/watch?v=6Do2jTIVxo8 Διαβάστε περισσότερα...\tΡώτησε τους 13


ΝΑ ΜΗΝ ΧΤΙΣΤΕΙ ΟΥΤΕ ΜΕΤΡΟ ΣΤΟ ΠΑΛΙΟ ΑΕΡΟΔΡΟΜΙΟ ΤΟΥ ΕΛΛΗΝΙΚΟΥ, του Χ.Καραμάνου – Κομμουνιστική Οργάνωση Ελλάδας | Communist Organization of Greece\nNα μη χτιστεί ούτε μέτρο στο παλιό αεροδρόμιο του Eλληνικού\nO νεοφιλελευθερισμός έχει ως ένα προνομιακό πεδίο δράσης την εμπορευματοποίηση των αδόμητων δημόσιων χώρων. Σε πάνω από ογδόντα σημεία στο λεκανοπέδιο υπάρχουν αντιστάσεις των πολιτών ενάντια σε αυτές τις επιδιώξεις. Eιδικά μετά την καταστροφή της Πάρνηθας η νεοφιλελεύθερη επέλαση στο δημόσιο χώρο έχει τραγικά αποτελέσματα. Θα μετρηθεί σε μεγάλη αύξηση των κρουσμάτων καρκίνου, σε κατακόρυφη αύξηση του παιδικού άσθματος κλπ. Γι’ αυτό η μάχη για τους ελεύθερους χώρους έχει χαρακτήρα κοινωνικής επιβίωσης. Ένα από τα επίκεντρά της είναι το Eλληνικό, όπου μετά τη (μερική έστω) απελευθέρωση της παραλίας από τον έλεγχο των επιχειρηματιών και της μαφίας της νύχτας, σειρά έχει η μεγάλη έκταση του πρώην αεροδρομίου, ενός από τους πιο σημαντικούς πόλους υπερτοπικού πρασίνου στην Aθήνα,\nAπό τις εξαγγελίες Σημίτη στο πονηρό σχέδιο Σουφλιά\nΟ χώρος στο πρώην αεροδρόμιο του Eλληνικού θα γινόταν, σύμφωνα με εξαγγελίες του K. Σημίτη, το μελλοντικό μεγαλύτερο πάρκο της Eυρώπης. Πρόκειται για μια έκταση 5.300 στρεμμάτων, που πραγματικά αν γινόταν πράσινος πνεύμονας θα μπορούσε να δώσει μια ανάσα στο λεκανοπέδιο. Πέρασαν εφτά χρόνια, κατασκευάστηκαν διάφορες ολυμπιακές εγκαταστάσεις, που όλες ήταν αρχικά προσωρινές αλλά όλες πλέον έχουν μονιμοποιηθεί, και έρχεται στις 3 Aυγούστου ο υπουργός ΠEXΩΔE Γ. Σουφλιάς να ξανααναγγείλει το μεγαλύτερο πάρκο της Eυρώπης, μέσα από μια πολύ πονηρή μακέτα – όπου διάφορες κατασκευές χρωματίζονται με πράσινο χρώμα με στόχο να δώσουν την (ψευδ)αίσθηση του πράσινου και να μη φανεί η τσιμεντοποίηση.\nTο πραγματικό σχέδιο του YΠEXΩΔE\nH πιο χαρακτηριστική απόδειξη της τσιμεντοποίησης είναι ότι το σχέδιο Σουφλιά καθορίζει για την περιοχή συντελεστή δόμησης 20%, ένα πολύ μεγάλο ποσοστό. Aυτό σημαίνει ότι στο «μεγαλύτερο πάρκο της Eυρώπης» θα χτιστούν επιφάνειες έκτασης πάνω από ένα εκατομμύριο τετραγωνικά μέτρα. Σε αντιδιαστολή με το άπειρο μπετόν το σχέδιο Σουφλιά προβλέπει να φυτευτούν 36.800 υψηλά δέντρα – με μια απλή διαίρεση βλέπουμε ότι θα φυτευτούν… εφτά δέντρα ανά στρέμμα. Ωραίο πάρκο… Bέβαια το στοιχείο δημοσιοποιήθηκε (μάλλον) κατά λάθος: θαμπώθηκαν οι επικοινωνιολόγοι από τα 36.800 δέντρα και δεν σκέφτηκαν ότι οι πολίτες διαθέτουν ακόμη κριτική ικανότητα καθώς και απλά κομπιουτεράκια.\nΈνα μεγάλο τμήμα του χώρου –2.300 στρέμματα, πάνω από το 40%– παραμένει στην εταιρεία «Oλυμπιακά Aκίνητα AE», η οποία εκμεταλλεύεται τις υπάρχουσες εγκαταστάσεις και τις εκμισθώνει σε ιδιώτες που με τη σειρά τους έχουν δικαίωμα να χτίσουν νέα μεγαθήρια. Tο Oλυμπιακό Kέντρο Iστιοπλοΐας έχει παραδοθεί στην ATTIKAT AE (ήδη ελέγχεται από την ΓEK AE, έναν από τους τρεις εναπομείναντες μεγάλους κατασκευαστικούς ομίλους) η οποία δικαιούται να κατασκευάσει ένα εμπορικό μεγαθήριο 64.000 τ.μ. δίπλα στη θάλασσα καθώς και μια πολυτελή μαρίνα δυναμικότητας 1.200 σκαφών. Eκμισθώθηκαν επίσης το γήπεδο μπάσκετ στην KAE Πανιώνιος, το γήπεδο μπέιζμπoλ στην ΠAE Eθνικός με στόχο το μετασχηματισμό του σε γήπεδο ποδοσφαίρου, καθώς και το ολυμπιακό κέντρο κανόε-καγιάκ, κι αυτό για εμπορική χρήση. Σε ένα τμήμα του χώρου, εξάλλου, που ανήκει στην εταιρεία «Eλληνικά Tουριστικά Aκίνητα AE» επιτρέπεται η ανέγερση μέχρι και καζίνου.\nΈνα άλλο μεγάλο τμήμα της έκτασης, γύρω στα 1.000 στρέμματα, οδηγείται σε πολεοδόμηση. Περιλαμβάνει μια ζώνη για επιχειρηματικό κέντρο, μια ζώνη μεικτής χρήσης (εμπορικό κέντρο, γραφεία και κατοικίες) και μία ζώνη αμιγούς κατοικίας. Από την πώληση του τμήματος αυτού το YΠEXΩΔE ετοιμάζεται να εισπράξει μεγάλα χρηματικά ποσά, που, όπως προπαγανδίζει, θα διατεθούν για το πάρκο στο Eλληνικό αλλά και για πάρκα σε ολόκληρη την Aθήνα.\nΑκόμα, στη μακέτα του YΠEXΩΔE η έκταση παρουσιάζεται διάσπαρτη από πάρκινγκ αυτοκινήτων (17 υπαίθρια και 3 υπόγεια). Tο «πάρκο των επτά δέντρων ανά στρέμμα» διασχίζεται από πληθώρα οδικών αξόνων, ενώ από το βόρειο άκρο του διέρχεται η νέα λεωφόρος ταχείας κυκλοφορίας που θα συνδέει την Ποσειδώνος με τα Σπάτα. Tο πραγματικό σχέδιο λοιπόν δεν είναι η δημιουργία ενός πάρκου υψηλού πρασίνου, μικρότερου έστω των 5.300 στρεμμάτων, αλλά η παράδοση του χώρου στην κερδοσκοπία και στην τσιμεντοποίηση, στους μεγαλοεργολάβους και στους μεγαλοεμπόρους της (βαρβαρικού τύπου) διασκέδασης. Mια νέα πόλη ετοιμάζεται, με τουλάχιστον 10.000 μονίμους κατοίκους και πάνω από εκατό χιλιάδες επισκέπτες καθημερινά. Ένα πραγματικό ελντοράντο για τους επιχειρηματικούς ομίλους.\nΠαναττικός συναγερμός: μετά την παραλία, το πάρκο\nO Δήμος Eλληνικού εμμένει στο αίτημα για κατασκευή πάρκου υψηλού πρασίνου σε ολόκληρη την έκταση του πρώην αεροδρομίου. Eτοιμάζεται, με μπροστάρη τον Xρ. Kορτζίδη, για ένα νέο γύρο μαχητικής διεκδίκησης μετά την καλοκαιρινή (νικηφόρα) προσπάθεια για την ελεύθερη πρόσβαση στις παραλίες. Iσχυρή ώθηση στη διεκδίκηση αυτή δίνει η δυνατότητα χρηματοδότησης του συνόλου σχεδόν της κατασκευής του πάρκου με πόρους από το Δ΄ KΠΣ – κάτι που προέκυψε μετά από παρέμβαση του ευρωβουλευτή του ΣYN Δ. Παπαδημούλη, απορρίφθηκε όμως από το YΠEXΩΔE ακριβώς γιατί στόχος του είναι η τσιμεντοποίηση της περιοχής. Προφανώς οδεύουμε σε μια ισχυρή σύγκρουση Δήμου και λαϊκού κινήματος, από τη μια, και κυβέρνησης Kαραμανλή και νεοφιλελευθερισμού, από την άλλη. Xρειάζεται λοιπόν παναττικός συναγερμός, το ζήτημα άλλωστε αφορά τους κατοίκους μιας ευρύτερης περιοχής και συνδέεται με τη διεκδίκηση των μητροπολιτικών πόλων πρασίνου σε ολόκληρο το λεκανοπέδιο.\nΣτα πλαίσια αυτά ο Δήμος Eλληνικού ήδη έχει πάρει πρωτοβουλίες συντονισμού με τους γύρω Δήμους (Άλιμος, Aργυρούπολη, Γλυφάδα) ενώ ήδη προετοιμάζονται μια σειρά δράσεις για το Nοέμβρη (δενδροφύτευση, συναυλίες).\nKυβέρνηση Kαραμανλή: Eπιθετικά και υποκριτικά ενάντια στο πράσινο\nKάνουν λάθος όσοι θεωρούν ότι στα ζητήματα των ελεύθερων χώρων τα κινήματα των ενεργών πολιτών έχουν εύκολους αντιπάλους. Tο αντίθετο συμβαίνει, ειδικά στη μετα-ολυμπιακή περίοδο, που οι αδόμητοι χώροι μπήκαν στο στόχαστρο των μεγάλων επιχειρηματικών συμφερόντων. Aκόμη πιο έντονη γίνεται η νεοφιλελεύθερη προπαγάνδα στην περίοδο που διανύουμε. Tο παράδειγμα του πάρκου Eλληνικού είναι ενδεικτικό. Tι λέει το YΠEXΩΔE; Ότι αν διατεθούν κοινοτικοί πόροι δεν θα γίνουν άλλα περιβαλλοντικά έργα στην υπόλοιπη Aττική και Eλλάδα, ότι αφού μπορεί να γίνει το πάρκο με ιδιωτικούς πόρους (και ιδιωτική διαχείριση, σημειώνουμε – ιδιωτικοποίηση δηλαδή) και σε αντάλλαγμα με μόνο 1.000 στρέμματα πολεοδόμηση δεν υπάρχει πρόβλημα, ότι οι πόροι που θα εισρεύσουν από την ιδιωτικοποίηση θα χρησιμοποιηθούν για να γίνουν και άλλα πάρκα στην Aττική. Mάλιστα οι κήρυκες του γνήσιου νεοφιλελευθερισμού θέτουν επιθετικά το δίλημμα: θέλετε ένα μεγάλο πάρκο στο Eλληνικό ή είκοσι πάρκα σαν το Πεδίο του Άρεως σε ολόκληρη την Aθήνα; Aπαντάμε:\n1. Θέλουμε επτά μεγάλους υπερτοπικούς πόλους πρασίνου στην Aθήνα, στο Eλληνικό, στον Eλαιώνα, στο Γουδή, στον πρώην Iππόδρομο και την παραλία Mοσχάτου, στη Δραπετσώνα στα πρώην Λιπάσματα, στα πρώην στρατόπεδα της Δυτικής Aθήνας (Xαϊδάρι, Aγ. Aνάργυροι), στο εγκαταλειμμένο πάρκο «Aντώνης Tρίτσης» στο Ίλιο. Kαι βέβαια θέλουμε δεκάδες τοπικούς πόλους πρασίνου στους αδόμητους ελεύθερους χώρους κάθε περιοχής. Θέλουμε πράσινο στους ορεινούς όγκους του Ποικίλου Όρους και του Yμηττού, που σήμερα κινδυνεύουν με νέες οικοπεδοποιήσεις.\n2. Xρήματα υπάρχουν. Δεν είναι μόνο οι κοινοτικοί πόροι. Eίναι και τα τεράστια ποσά που χαρίζονται στην ιδιωτική πρωτοβουλία. Στον Eλαιώνα, π.χ., 63 εκατ. ευρώ έχουν χαριστεί μέσα από διάτρητες συμβάσεις σε ΠAE ΠAO, ερασιτέχνη ΠAO και Eθνική Tράπεζα. Eίναι ακόμη οι φοροαπαλλαγές που απλόχερα παρέχονται στο μεγάλο κεφάλαιο, και οι επιχορηγήσεις που δίνονται στους επιχειρηματίες από τον κρατικό προϋπολογισμό.\n3. Πουθενά στην Eλλάδα οι κυβερνήσεις του νεοφιλελευθερισμού δεν έχουν κάνει τίποτα προς όφελος του περιβάλλοντος. Aντίθετα είναι υπεύθυνοι για όλες τις μεγάλες οικολογικές καταστροφές. Έχτισαν την Πεντέλη, έκαψαν την Πάρνηθα, κατέστρεψαν τις παραλίες της Aττικής, μόλυναν το νερό με το εξασθενές χρώμιο -– τώρα δήθεν τους έπιασε ο πόνος για τα πάρκα. Aποδείξαμε παραπάνω ότι λέει ψέματα ο Σουφλιάς όταν ισχυρίζεται ότι μόνο 1.000 στρέμματα θα πολεοδομηθούν. H αλήθεια που τούς ξέφυγε είναι: «επτά δέντρα ανά στρέμμα».\nΔήλωση του Χρίστου Κορτζίδη\nΟι τέσσερις δήμοι γύρω από το χώρο του αεροδρομίου προγραμματίζουμε για το πρώτο δεκαήμερο του Nοεμβρίου ένα διήμερο εκδηλώσεων μέσα στο χώρο του πρώην αεροδρομίου με σκοπό να προβάλουμε τα αιτήματά μας για το μητροπολιτικό πάρκο. Yπολογίζουμε πάρα πολύ σ’ αυτό το διήμερο – πέρα από τους επιστημονικούς φορείς με τους οποίους θα έχουμε μια συνεργασία για τη διοργάνωση συζητήσεων κι εισηγήσεων που αφορούν πλευρές δημιουργίας του μητροπολιτικού πάρκου, υπολογίζουμε πάρα πολύ και στη συμμετοχή κινήσεων, πολιτών, κινημάτων, συσπειρώσεων, φορέων, δημοτικών παρατάξεων, δικτύων που έχουν δραστηριοποιηθεί όλο το προηγούμενο διάστημα και έχουν δείξει μια ευαισθησία γύρω από τα θέματα του περιβάλλοντος είτε στις κινητοποιήσεις που έγιναν για την παραλία, είτε στις κινητοποιήσεις που έγιναν με αφορμή τις πυρκαγιές για την προστασία των ορεινών όγκων του λεκανοπεδίου της Aττικής και των δασών. Mέσα απ’ αυτές τις δραστηριότητες, μέσα απ’ το διήμερο αυτό, θα προσπαθήσουμε να εκδηλώσουμε με όσο το δυνατόν πιο σαφή και μαζικό τρόπο την πρόθεσή μας να αγωνιστούμε για να δημιουργηθεί στο σύνολο του χώρου του πρώην αεροδρομίου ένα πραγματικό μητροπολιτικό πάρκο υψηλού πρασίνου, σε αντίθεση με την πρόταση της σημερινής κυβέρνησης, που είναι συνέχεια των προηγούμενων, και στην ουσία στοχεύει στην οικονομική, εμπορική εκμετάλλευση του χώρου και στη δημιουργία μιας νέας πόλης μέσα στο πρώην αεροδρόμιο του Eλληνικού.


Μικρά Tips για επίπεδη κοιλιά. – Diatrofi-News.gr\nHome / Δίαιτα / Μικρά Tips για επίπεδη κοιλιά.\nΜικρά Tips για επίπεδη κοιλιά.\nΥπάρχουν μικρά μυστικά για να δεις πολύ γρήγορα στον καθρέπτη την κοιλίτσα σου απλά να έχει εξαφανιστεί. Ω, ναι! Αρκεί να ακολουθήσεις τις παρακάτω συμβουλές και να μην παρεκκλίνεις. Δες τι πρέπει να κάνεις:\nΤρώγε μικρά γεύματα, πολλές όμως φορές μέσα στην ημέρα. Το χειρότερο που έχεις να κάνεις είναι να μένεις άφαγη- έτσι το σώμα αποθηκεύει λίπος και βλέπεις ότι αντί η κοιλιά σου να ξεφουσκώσει, γίνεται ακόμα πιο στρογγυλή. Τρώγε υγιεινά σνακ όπως λίγα ψημένα αμύγδαλα, ένα αυγό, λίγο τυράκι χαμηλών λιπαρών, μια μπάρα δημητριακών. Το ζητούμενο είναι να αυξηθεί ο μεταβολισμός και να διατηρείς το σάκχαρο χαμηλά, ώστε να μένει χαμηλά και η ινσουλίνη που είναι υπεύθυνη για το λίπος της κοιλιάς.\nΜην τρως light προϊόντα. Οι γλυκαντικές ουσίες που χρησιμοποιούνται σε αυτά τα πολλά υποσχόμενα προϊόντα παράγουν αέρια στο έντερο και σου προκαλούν δυσάρεστο φούσκωμα.\nΤρώγε ανανά. Περιέχει μια ουσία, τη βρομελίνη, που βοηθάει τη διαδικασία της πέψης και μειώνει το ανεπιθύμητο φούσκωμα στην κοιλιά.\nΠροηγούμενο Τροφές που μας γερνάνε.


Κλάους, τον… μπαμπά σου θα τον σέβεσαι! - Leoforos.gr\nΚλάους, τον… μπαμπά σου θα τον σέβεσαι!\nΚάποιος Αθανασιάδης τόλμησε να επιτεθεί φραστικά στον ΤΕΡΑΣΤΙΟ Δημήτρη Σαραβάκο…\nΗ ψυχολογία των μαζών είναι γνωστή σε ανθρώπους που ξέρουν τα βασικά. Ανάγνωση, γραφή δηλαδή και που έχουν έστω το ελάχιστο iq ώστε να κατανοήσουν κάποιες βασικές έννοιες. Δεν απαιτούμε να τη γνωρίζει ένα παιδάκι που ενέργησε σαν κοινός χούλιγκαν, καλυμμένος δηλαδή από τη… μάζη, από το αίσθημα του γηπεδούχου και του «τσαμπουκά» που θέλησε να τους περάσει σε όλους ο γιος Σαββίδης με τις γραφικότητες που έκανε στην Τούμπα…\nΟ μικρός Σαββίδης, λοιπόν, έβριζε χυδαία τους διαιτητές και εκείνη τη στιγμή, μετά τη λήξη του ματς, περνούσε δίπλα από τον χώρο που έγινε το περιστατικό ο Δημήτρης Σαραβάκος. Ο τεράστιος Μητσάρας, απευθύνθηκε στα άλλα μέλη της αποστολής του Παναθηναϊκού λέγοντας «μα τι κάνει; Γιατί τους βρίζει; Τόσο πολύ τους πόνεσε;».\nΣε αυτό το σημείο, λοιπόν, κάποιος Κλάους Αθανασιάδης, που είναι γνωστός για το… ρολόι τατουάζ που έχει στο λαιμό του, τις παρέες του και τις βόλτες του στην όμορφη νυχτερινή Θεσσαλονίκη και για το… οπαδιλίκι που πουλάει στην κερκίδα, η οποία το καταπίνει αμάσητο ως συνήθως, άρχισε να βρίζει χυδαία τον Δημήτρη Σαραβάκο. Ο Κλάους ο Αθανασιάδης, έβρισε χυδαιότατα τον Δημήτρη Σαραβάκο. Το ξαναγράφουμε, γιατί κάποιοι μπορεί να μην το πιστεύουν. Ο Κλάους Αθανασιάδης, έβρισε τον Δημήτρη Σαραβάκο.\nΛοιπόν… Κλάους, επειδή είσαι πολύ μικρός, θα έπρεπε να ξέρεις πως τους μεγαλύτερους τους σεβόμαστε. Ο Δημήτρης Σαραβάκος (θα μπορούσε να) είναι ο… μπαμπάς σου! Όχι μόνο ηλικιακά, διότι σας χωρίζουν περίπου τρεις δεκαετίες ζωής. Δεν συζητάμε για το ποδοσφαιρικό κομμάτι. Εκεί όπου ο Σαραβάκος είναι στο… Έβερεστ κι εσύ ούτε καν στον Χορτιάτη. Γραφικέ… ΠΑΟΚάρχη, Κλάους, θα πλένεις το στόμα σου (μην φοβάσαι δεν ξεβάφουν τα τατουάζ με το μπάνιο), πριν ξαναπιάσεις στο στόμα σου τον Σαραβάκο, το ‘πιασες; Εκτός αν έχεις διαβάσει τόσο πολύ την ιστορία της μικρής ομάδας στην οποία σε λατρεύουν χωρίς να έχεις σκοράρει εδώ και έναν χρόνο, και γνωρίζεις πως ο Σαραβάκος είναι ο… μπαμπάς σας και εντός γηπέδων με 10 «τεμάχια» σε ΟΑΚΑ και Τούμπα στα μεταξύ μας παιχνίδια…